text:
Friday, August 24, 2007
E FE KU TA SALBA ....#2
(Praktikando un siertu tipo di fe... lesa mas di esaki den e mensahe mas abou)
Bon dia, bon dia na tur nos amigunan i amiganan plamá rònt Aruba, Antiyas, Hulanda y otro partinan rònt mundu! Kon ta bai ku boso? Lo nos ta kontentu di tende for di boso awe, si boso a bishitá nos sitio. Laga nos sabi bo pensamentunan, bo preguntanan. Nos ta enkurasha bo pa “print” e mensahe pa bo mes y asina bo por tin e den bo propio man pa bolbe les’e atrobe i studia e material segun ku bo tin tempu.
Nos ta rekòrda boso ku nos ta trata di skirbi den tur dos ortrografia: di Aruba i di Antiyas. Aunke similar, sinembargo nan ta diferente. Ta nos deseo di bai segun e deseo di kada gobiernu. Ta bon ku boso tur por lesa kada uno sin problema!
Sr. Bicento ta sigui awor ku e tema ku el a kuminsá den nos último “blòg”:
E FE KU TA SALBA #2
Amigunan, Skritura Santu ta bisa nos, ku e hustu lo biba di fe. (Hebreonan 2:4 i Romanonan 1:16,17, i Hebreonan 10:38).
Te asta den nos bida diario nos ta praktiká un forma di fe. Ehempel: Nos ta kai sinta den un stul ku tur konfiansa, pasobra nos ta kere ku e lo sostené nos peso. Probablemente, abo, ku ta lesando e artikulo aki, ta sintá den un stul. I bo no tin ningun duda òf miedu ku e stul den kual bo ta sinta lo habri fo’i otro laga bo basha abou. Kisas aki ratu bo ta bai tira algo na stoma. I di nobo, bo ta kome bo papa òf bo pan ku beleg tur trankil. Pakiko? Pasobra bo tin konfiansa ku no tin ningun peliger. Dia tras dia nos ta praktiká e forma di fe ei den nos aktividatnan. Nos sabi ku sin alimento nos kurpa lo bira débil i muri den poko tempu.
Tin un porshon masha konosí den Beibel ku ta bisa lo siguiente: “Hende lo no biba di pan so, ma di tur palabra ku ta sali fo’i boka di Dios. (Mateo 4:4 i Deuterónomo 8:3).
Aki, i den hopi otro skrituranan, nos por mira ku tin dos forma di bida pa hende. Uno ta e bida fisikal i temporario; e otro ta, bida spiritual ku ta keda pa semper.
Un persona ku a muri fisikalmente no por biba atrobe ku alimentashon. Un kurpa morto no por risibí alimentashon mas. Ma e bida spiritual ta e loke mi ke papia di djé awor. I mi ta admití ku esaki no ta un tópiko ku ta fásil pa splika. Di akuerdo ku Skritura, desde e kaida di Adam, piká a pasa na tur hende. Esei ta nifiká ku tur hende ku a nase desde e tempu i te awe, ta nase ku e naturalesa di piká. I p’esei ku Skritura ta enfatisá e fakto ku no tin ni un hende ku ta hustu. (Romanonan 3:9-20) ta bisa lo siguiente: “Kiko nos lo konluí anto? Nos ta mihó? Di ningun manera! Ya nos a kulpa tantu Hudiu komo pagano ku nan tur ta bou di piká. Manera ta para skirbí: No tin un hustu, ni sikiera un; No tin un ku ta komprendé, ni un ku ta buska Dios. Tur a desvia, tur hunto a bira inútil; no tin un ku ta hasi bon, ni sikiera un. Nan garganta ta un graf habri; nan lenga ta praktiká mentira. E veneno di kolebra ta riba nan lipnan. Nan boka ta yen di maldishon i amargura. Nan pianan ta lihé pa drama sanger; ruina i miséria ta marka nan kamina, i e kamina di pas nan no konosé. No tin temor di Dios dilanti nan wowonan. Anto e Apòstel Pablo ta sigui splika bisando: Awor nos sabi ku tur loke e Lei ta bisa; e ta bisa na esunan ku ta bou di e Lei, asina ku tur boka por ta será, i mundu kompletu teni responsabel pa ku Dios. P’esei ningun hende lo ser deklará hustu den Su bista dor di wardamentu di Lei; alkontrario, dor di e Ley nos ta bira konsiente di piká.”
Loke nos por siña for di e Skritura aki ta; ku no tin ni un persona den e mundu aki ku ta hustu den bista di Dios. I esei ta inklui tantu ta Hudiu komo no Hudiu. Manera nos sabi, ta e Hudiunan a risibí e Lei ku Su mandamentunan for di Dios dor di Moises. Sinembargo, e Ley no tabata duná pa e proposito di duna bida, pero mas bien pa hasi hende konsiente di piká. (Romanonan 3:19,20). Bou di e Ley di Moises, e Hudiunan siendo hasí konsiente di nan piká, tabata ofresé sakrifisio di animalnan den varios okashonnan. Pero un bes pa aña un sakrifisio hopi importante tabata wòrdu hasí mediante e Sumo Saserdote e tempu. (Lesa Hebreonan kapítulo nuebe i dies pa un splikashon kompletu.)
Na kuminsamentu di e mensahe kòrtu aki, nos a menshoná ku un persona ku a muri kaba, no por risibí alimento mas. Ma mientras ku un persona ta na bida, e tin mester di alimento, òf e lo muri sigur. Ma Skritura ta siña nos di un otro forma di morto ku ta pasa na tur hende desde e kaida den piká di e promé hende Adam. Pa un splikashon kla i sigur tokante e tema ei ku ta inklui kada uno di nos; por fabor lesa: Romanonan kapítulo sinku sin falta. Den e karta skirbi na esunnan ku a kere Evangelio den e siudat di Efesio, e Apòstel Pablo a bisa nan lo siguiente: “Loke ta boso, boso tabata morto den boso transgreshonnan i pikánan, den kualnan boso tabata bibando tempo ku boso tabata sigui e kustumbernan di e mundu aki i di e gobernantenan di e reino di laira, e spiritu ku ta obrando awor den esunnan ku ta desobedesí.” Y e Apòstel ta sigui bisando: “Nos tur tambe a biba asina un tempu kumpliendo ku e deseonan di nos naturalesa pekaminoso.” (Efesionan 2:1-3).
Aki anto, Skritura ta papia di un otro forma di morto, ku ta e morto spiritual. Siendo asina tabata impusibel pa nos por tabatin komunion ku Dios. Lesa e restu di e kaptíulo dos di Efesionan, unda nos por mira e grasia i e miserikòrdia di Dios pa henter humanidat den e morto di Su Yiu nos Señor HesuKristu ariba un krus pa nos. Lesa e Skritura ei pa bo mes, i e Spiritu Santu lo yuda bo pa komprendé i pa bo repentí i kere di kurason den Hesus.
Amigu/anan, tuma e libertat di skirbi nos pa informa mas aleu, si ainda bo tin pregunta riba loke a wòrdu skirbí tokante “E Fe Ku Ta Salba”. Nos adrés pa skirbi nos ta: bbhenriquez@shaw.ca Of bo por laga un komentario na e lugá indiká riba e “blog”. Te otro biaha.
Skirbí i prepará pa Bicento i Betty Henriquez
Posted by Bicento & Betty Henriquez at 9:58 AM No comments: Links to this post
Friday, August 17, 2007
E FE CU TA SALBA
Bon dia y Bon Bini na cada uno cu ta bishitando nos sitio:
Den e principio di e luna aki nos a reuni na un bunita lago cu yama Kimball Lake. Aki e famia Ratzlaff, e famia di Betty a reuni pa pasa tres dia hunto. Nan a bin di tur direccion, y algun a bini di leu – no menos cu 86 persona representando 4 generacion! Nan edad tabata di 2 luna (generacion 4) te 91 (di generacion 4)! Di Betty su generacion tabata solamente e, cu su ruman homber menor, Clifford cu ta na bida ainda. Su mayornan y seis ruman homber ya no ta na bida. Nos a pasa e tres dianan hunto den un manera agradabel. Tur a gosa hunto piscando, pasa tempo den e awa, hungando golf, y sinta combersa y come hunto. Tur anochi nos a reuni rond un candela y nos a canta hunto, comparti cualke memoria, etc. Tres persona casá cu un “Ratzlaff” a wordo pidi pa duna un palabra. Den chansa nan tabata yama nan “infiltradornan”! Ata, Bicento a wordo pidi como un di nan, pa duna e Palabra na e ultimo sirbishi hunto. E otro dos tabata esposonan casá cu sobrinanan. Un ta un pastor y e otro un deacono. Tur tres a duna spiertamentonan apropiado pa e occasion. Dios a bendiciona y lo usa e loke a wordo papia. Pues, nos ta contento cu nos por a bai. Un sobrino di Betty a ofrece nos nan “House Trailer” moderno, pa nos por a pasa e dianan ey como rey y reina y nan mes a drumi den un tent!
Awor nos ta sigui cu nos mensahe cortico pa awe:
E FE CU TA SALBA
Den e buki di Romanonan capitulo uno, versnan 16 y 17, ta para scirbi lo siguiente: “Mi no tin berguensa di e Evangelio, pasobra e ta e poder di Dios pa salbacion di cada un cu ta kere; prome pa e Judiu, y tambe pa e Griego. Pasobra den e Evangelio un husticia for di Dios ta revela; un husticia cu ta di fe pa fe, net manera ta scirbi: E husto lo biba pa fe.”
Den nos ultimo dos mensahenan, nos a comenta un poco tocante e palabra EVANGELIO, y loke e ta nifica. E mensahe pa awe lo bai hunto cu e esey.
Fe ariba su mes no por salba nos, ma ta e obheto di fe cu ta salba e pecador. Y den e caso aki e obheto menciona ta e Evangelio. Y e Evangelio ta nifica bon noticia of e bon nobo. Y e increibel bunitesa di e bon nobo aki ta, cu e ta pa henter humanidad. Ta un bon noticia directamente for di nos Tata Celestial dirigi na abo cu ta lesa esaki, y na cada uno di nos.
Pone bon atencion cu e bon noticia aki ta e poder di Dios pa salbacion pa cada persona cu ta kere. Y no unicamente e Judiunan, ma tambe pa hende di tur otro nacion den e mundo aki, incluyendo Curaçao, Bonaire y Aruba.
Ma awor, pone bon atencion cu apesar di e gloria di e Evangelio, y di e poder di Dios cu ta bai hunto, ta keda esun parti sumamente importante, y ta esaki: Pa e poder di Dios por obra den un persona e persona aki MESTER KERE.
E palabra “kere” y “fe” ta bai hunto aki. Un di e motibonan principal pa tin fe ta; cu ningun otro persona den e mundo aki por kere pa nos. Ni e angelnan, ni e santonan cu a muri, y ni e santonan den Cristo cu ta na bida awe, por kere pa nos. Ni nos tata of nos mama stima por kere den nos lugar. Ta na cada uno di nos individualmente, e bon noticia aki di hustificacion pa cu Dios ta dirigi. Y e mensahe aki, y e oferta di bida eterno aki ta bini no di hende, ma di e Dios todopoderoso, e Unico Dios berdadero cu a crea nos, y tur cos. E ta Esun cu no por gaña, y p’esey cu cada uno di esunnan cu kere di curason, por tin completo confiansa; pasobra Esun cu ta yama nos den e Evangelio, ta fiel. P’esey FE ta algo personal y individual.
Aki tin algun splicacion tocante e palabra FE: for di hopi aña pasa mi a tende algun splicacion relaciona cu fe. Personalmente mi a defende e religion den cual nos mayornan tabata confia, y cu nan a pasa over na nos. Tabata den e añanan 47 di e siglo cu a pasa, tempo cu Señor den Su gracia a bendiciona nos islanan cu e Evangelio di gracia y di poder di Dios.
Mi defensa personal contra e Evangelio tabata esaki: “Wel; e mensahe ey ta hopi bon, pero ami ta kere cu si nos keda fiel na e religion den cual nos a nace, ta suficiente.” Awe mi ta gradici Señor cu algun dia despues di a pronuncia e palabranan ey; mi a wordo convenci mediante di e Evangelio y e Spirito di Dios; cu e confiansa ey basá ariba religion, tabata falso. Y cu pordon di nos picanan ta posibel unicamente pa fe den Esun cu a muri riba un crus pa nos picanan, y cu Dios a lanta for di morto riba e di tres dia. Y Scritura ta hopi cla tocante e berdad ey unda e ta bisa: “Y no tin salbacion den ningun otro, pasobra cu no tin ningun otro nomber bao di cielo cu ta duna na hende, pa medio di cual nos mester wordo salba.” (Echunan 4:12)
Amigonan; religion NO por salba, ta Cristo ta Esun cu a duna Su bida pa nos.
Algun dia pasa den noticia mundial a sali un noticia tocante un solda cu ta den e guera aya na Irak; con el a scapa un morto sigur, door cu e tabatin un Beibel den su saco di camisa. Anto un bala di scopet of mitrayador a dal net ariba e Beibel, y esey a scapa su bida. Mi no a tende mas detaye tocante esey, y si e noticia ey ta berdad, mi mester por ta gradicido tanto pa e hoben ey, como pa su mayornan. Y ademas mi ta spera cu e hoben ey ta uno cu su fe ta den Cristo, cu ta e unico cu por salba nos for di e rabia di Dios cu ta bini. Pero, sinembargo, mi kier a duna e spiertamento aki. No ta basta pa nos tin un Beibel sea den nos saco di camisa of den tas, of den auto, of den cas. E Beibel ey ariba su mes NO POR SALBA NOS. Ta e mensahe cu nos ta lesa den nos Beibel cu ta papia cu nos tocante nos Señor y Salbador JesuCristo cu ta salba nos. Esey ta si nos kere cu henter nos curason cu ta pa nos picanan El a muri y resucita di morto pa E trece nos serca Dios. Den e nomber di Señor Jesus, nos ta combida y roga na cada uno cu ta lesa esaki, pa bo repenti di bo picanan y pone bo fe den Señor Jesus. E ora bo lo experimenta e poder di Dios cu tin den e Evangelio cu nos ta proclamando.
Scirbí y prepará pa Bicento y Betty Henriquez
No lubida, cu bo por pasa Libreria Victoria na Aruba, situa na 25 Elleboogstraat, Oranjestad, pa cumpra Beibel, y otro material Cristian. Na Curaçao, bishita Boekhandel Evangelico, St. Thomas #17 pa busca bo Beibel, buki, tarheta, y na Bonaire,
Posted by Bicento & Betty Henriquez at 5:04 PM No comments: Links to this post
E FE CU TA SALBA
Bon dia y Bon Bini na cada uno cu ta bishitando nos sitio:
Den e principio di e luna aki nos a reuni na un bunita lago cu yama Kimball Lake. Aki e famia Ratzlaff, e famia di Betty a reuni pa pasa tres dia hunto. Nan a bin di tur direccion, y algun a bini di leu – no menos cu 86 persona representando 4 generacion! Nan edad tabata di 2 luna (generacion 4) te 91 (di generacion 4)! Di Betty su generacion tabata solamente e, cu su ruman homber menor, Clifford cu ta na bida ainda. Su mayornan y seis ruman homber ya no ta na bida. Nos a pasa e tres dianan hunto den un manera agradabel. Tur a gosa hunto piscando, pasa tempo den e awa, hungando golf, y sinta combersa y come hunto. Tur anochi nos a reuni rond un candela y nos a canta hunto, comparti cualke memoria, etc. Tres persona casá cu un “Ratzlaff” a wordo pidi pa duna un palabra. Den chansa nan tabata yama nan “infiltradornan”! Ata, Bicento a wordo pidi como un di nan, pa duna e Palabra na e ultimo sirbishi hunto. E otro dos tabata esposonan casá cu sobrinanan. Un ta un pastor y e otro un deacono. Tur tres a duna spiertamentonan apropiado pa e occasion. Dios a bendiciona y lo usa e loke a wordo papia. Pues, nos ta contento cu nos por a bai. Un sobrino di Betty a ofrece nos nan “House Trailer” moderno, pa nos por a pasa e dianan ey como rey y reina y nan mes a drumi den un tent!
Awor nos ta sigui cu nos mensahe cortico pa awe:
E FE CU TA SALBA
Den e buki di Romanonan capitulo uno, versnan 16 y 17, ta para scirbi lo siguiente: “Mi no tin berguensa di e Evangelio, pasobra e ta e poder di Dios pa salbacion di cada un cu ta kere; prome pa e Judiu, y tambe pa e Griego. Pasobra den e Evangelio un husticia for di Dios ta revela; un husticia cu ta di fe pa fe, net manera ta scirbi: E husto lo biba pa fe.”
Den nos ultimo dos mensahenan, nos a comenta un poco tocante e palabra EVANGELIO, y loke e ta nifica. E mensahe pa awe lo bai hunto cu e esey.
Fe ariba su mes no por salba nos, ma ta e obheto di fe cu ta salba e pecador. Y den e caso aki e obheto menciona ta e Evangelio. Y e Evangelio ta nifica bon noticia of e bon nobo. Y e increibel bunitesa di e bon nobo aki ta, cu e ta pa henter humanidad. Ta un bon noticia directamente for di nos Tata Celestial dirigi na abo cu ta lesa esaki, y na cada uno di nos.
Pone bon atencion cu e bon noticia aki ta e poder di Dios pa salbacion pa cada persona cu ta kere. Y no unicamente e Judiunan, ma tambe pa hende di tur otro nacion den e mundo aki, incluyendo Curaçao, Bonaire y Aruba.
Ma awor, pone bon atencion cu apesar di e gloria di e Evangelio, y di e poder di Dios cu ta bai hunto, ta keda esun parti sumamente importante, y ta esaki: Pa e poder di Dios por obra den un persona e persona aki MESTER KERE.
E palabra “kere” y “fe” ta bai hunto aki. Un di e motibonan principal pa tin fe ta; cu ningun otro persona den e mundo aki por kere pa nos. Ni e angelnan, ni e santonan cu a muri, y ni e santonan den Cristo cu ta na bida awe, por kere pa nos. Ni nos tata of nos mama stima por kere den nos lugar. Ta na cada uno di nos individualmente, e bon noticia aki di hustificacion pa cu Dios ta dirigi. Y e mensahe aki, y e oferta di bida eterno aki ta bini no di hende, ma di e Dios todopoderoso, e Unico Dios berdadero cu a crea nos, y tur cos. E ta Esun cu no por gaña, y p’esey cu cada uno di esunnan cu kere di curason, por tin completo confiansa; pasobra Esun cu ta yama nos den e Evangelio, ta fiel. P’esey FE ta algo personal y individual.
Aki tin algun splicacion tocante e palabra FE: for di hopi aña pasa mi a tende algun splicacion relaciona cu fe. Personalmente mi a defende e religion den cual nos mayornan tabata confia, y cu nan a pasa over na nos. Tabata den e añanan 47 di e siglo cu a pasa, tempo cu Señor den Su gracia a bendiciona nos islanan cu e Evangelio di gracia y di poder di Dios.
Mi defensa personal contra e Evangelio tabata esaki: “Wel; e mensahe ey ta hopi bon, pero ami ta kere cu si nos keda fiel na e religion den cual nos a nace, ta suficiente.” Awe mi ta gradici Señor cu algun dia despues di a pronuncia e palabranan ey; mi a wordo convenci mediante di e Evangelio y e Spirito di Dios; cu e confiansa ey basá ariba religion, tabata falso. Y cu pordon di nos picanan ta posibel unicamente pa fe den Esun cu a muri riba un crus pa nos picanan, y cu Dios a lanta for di morto riba e di tres dia. Y Scritura ta hopi cla tocante e berdad ey unda e ta bisa: “Y no tin salbacion den ningun otro, pasobra cu no tin ningun otro nomber bao di cielo cu ta duna na hende, pa medio di cual nos mester wordo salba.” (Echunan 4:12)
Amigonan; religion NO por salba, ta Cristo ta Esun cu a duna Su bida pa nos.
Algun dia pasa den noticia mundial a sali un noticia tocante un solda cu ta den e guera aya na Irak; con el a scapa un morto sigur, door cu e tabatin un Beibel den su saco di camisa. Anto un bala di scopet of mitrayador a dal net ariba e Beibel, y esey a scapa su bida. Mi no a tende mas detaye tocante esey, y si e noticia ey ta berdad, mi mester por ta gradicido tanto pa e hoben ey, como pa su mayornan. Y ademas mi ta spera cu e hoben ey ta uno cu su fe ta den Cristo, cu ta e unico cu por salba nos for di e rabia di Dios cu ta bini. Pero, sinembargo, mi kier a duna e spiertamento aki. No ta basta pa nos tin un Beibel sea den nos saco di camisa of den tas, of den auto, of den cas. E Beibel ey ariba su mes NO POR SALBA NOS. Ta e mensahe cu nos ta lesa den nos Beibel cu ta papia cu nos tocante nos Señor y Salbador JesuCristo cu ta salba nos. Esey ta si nos kere cu henter nos curason cu ta pa nos picanan El a muri y resucita di morto pa E trece nos serca Dios. Den e nomber di Señor Jesus, nos ta combida y roga na cada uno cu ta lesa esaki, pa bo repenti di bo picanan y pone bo fe den Señor Jesus. E ora bo lo experimenta e poder di Dios cu tin den e Evangelio cu nos ta proclamando.
Scirbí y prepará pa Bicento y Betty Henriquez
No lubida, cu bo por pasa Libreria Victoria na Aruba, situa na 25 Elleboogstraat, Oranjestad, pa cumpra Beibel, y otro material Cristian. Na Curaçao, bishita Boekhandel Evangelico, St. Thomas #17 pa busca bo Beibel, buki, tarheta, y na Bonaire, Den Statia 2.
Posted by Bicento & Betty Henriquez at 3:29 PM No comments: Links to this post
Saturday, August 11, 2007
E EVANGELIO #2
Bon dia, bon dia na tur nos amigonan bibando ariba nos dushi islanan di Aruba, Bonaire i Curaçao. Nos ta desea kada uno di boso un bon dia den Señor. Segun nos no ta pasa dia ku nos no ta kòrda ariba boso! Sigur sigur nos kurason ta ei ketu bai. Awe nos ta sigui ariba e tópiko di biaha pasá, ma awe ta e turno pa skirbí den e ortografia di Kòrsow i Boneiru. Nos ta sugerí pa lesa e mensahe poko poko meditando riba kada palabra òf pensamentu, i pidi Señor duna bo komprendementu segun ku bo ta lesa.
E EVANGELIO
Den nos prome komentario tokante e palabra Evangelio, nos a menshoná ku e palabra ei no ta nifiká religion, pero su berdaderu nifikashon den nos idioma Papiamento ta: Bon Nobo, òf Bon Notisia. I e Bon Notisia aki ta pa henter mundu. E ta Dios Su boluntat pa kada persona den e mundu di awe tende e Bon Notisia aki aloménos un bes. I no solamente pa tende e Bon Nobo; ma ker’e tambe.
Awe lo mi elaborá un poko mas tokante RELIGION. Aunke esei ta zona simpel, tòg e no ta asina. Un hende por yega asina leu ku asta e por duna su bida pa su religion, keriendo ku e ta hasiendo un fabor na e Señor nos Dios. Siendo ku ya mi a menshoná den nos prome mensahe tokante e palabra Evangelio; ku mayoria di Antiyanonan y Arubanonan ta religioso; awe lo mi kontinuá riba e tema ei.
RELIGION no ta algu malu ariba su mes, ma ta ora ku religion ta enkontraste ku e Evangelio di grasia di Dios, e ta bira un berdadero problema . Ku reverensia i temor mi lo remarká aki, ku e palabra Evangelio ariba su mes so, tampoko no tin nifikashon. Nos a tende e palabra ei fo’i tempu ku nos tabata mucha sin ku nos tabatin un idea ta kico e ta nifiká.
E palabra EVANGELIO ta parti di un kadena di nòmber i di akshon i di echunan. Loke mi ta referí na ne ta ku e Evangelio ta konsekuensia di amor i poder i grasia i miserikòrdia i sabiduria i fieldat, i tambe di e huisio di Dios kontra piká i di e sakrifisio kostoso di parti di Dios, pa nos ku ta pekadornan, tur di nos, por risibí pordon i bida eternu basá riba esei.
E Skrituranan ta bisa nos lo siguiente: “Kiko anto nos lo bisa di e kosnan aki? Si Dios ta pa nos, kende por ta kontra nos? E ku no a spar ni Su propio Yiu, ma e entregu’E pa nos tur, kon E lo no duna nos tambe, hunto ku nE, tur kos di grasia? Ken lo trese un akusashon kontra esnan ku Dios a skohe? Ta Dios ta Esun ku ta hustifiká. Ken ta Esun ku ta kondená? Kristu Hesus ta Esun ku a muri, ademas Kende a wòrdu lantá for di morto, i ta na man drechi di Dios, i ta intersedé pa nos. Ken lo separá nos for di e amor di Kristu? Tribulashon òf angustia òf persiguimentu, òf hamber òf desnudes, òf peliger òf spada? Manera ta para skirbí: Pa Bo kousa nos ta enfrentá morto henter dia; nos ta konsiderá manera karné pa wòrdu matá. Ma den tur e kosnan aki nos ta mas ku vensedornan dor di Esun ku a stima nos. Pasobra mi ta konvensé ku ni morto, ni bida, ni angelnan, ni prinsipadonan, ni e presente ni e futuro, ni podernan, ni haltura ni profundidat, ni ningun otro kos den henter kreashon, lo ta kapas pa separá nos for di e amor di Dios ku ta den Kristu Hesus, nos Señor.” (Romanonan 8: 31-39). Einan, amigonan, i muchu mas ta e frutanan di e Evangelio di Dios.
E Evangelio ta wòrdu yamá: “E poder di Dios pa salbashon di kada unu ku ta kere, pasobra den e Evangelio un hustisia for di Dios ta revelá, un hustisia ku ta di fe pa fe, net manera ku ta para skirbí: “ E hustu lo biba di fe.” E parti unda nos ta lesa, un hustisia for di Dios, ta nifiká ku Dios ta deklará e pekador ku a repentí di su pikánan i a kere di kurason den Hesus ku a muri pa nos pikánan, komo hustu òf hustifiká. Dios e Tata, ta deklará e pekador ku ta repentí i kere e Evangelio komo hustu, basá ariba e hustisia di Kristo Hesus, Kende ta e úniku ku nunka a kometé piká durante mas òf ménos 33 aña, durante kualnan El a wòrdu tentá meskos ku nos, pero sin kometé piká. Además El a bai rònd den e puebel hasiendo bon na tur hende sin eksepshon. Den otro palabra simpel: Hesus a meresé komo rekompensa pa un bida santu bou di pruebanan intenso di wòrdu deklará komo hustu dor di e Tata. Hesus, anto, ta e úniku persona den un kurpa humano ku a meresé e nòmber hustu. E UNIKU HUSTU.
Den Echunan 3:14, e Apòstel Pedro ta reprendé e puebel Hudiu ku a rechasá Hesus komo nan Mesías bisando: “Ma boso a nenga Esun Santu i Hustu,” ets., ets. I e mes Apòstel aki den 1 Pedro 3:18 ta deklará: Pasobra Kristu a muri pa pikánan un bes pa semper, e Hustu pa e inhustunan, pa trese nos serka Dios.
P’esei, Amigunan; ta e hustisia aki di nos Señor Hesus, ta ser kontá komo di nos, si nos repentí I kere den djE di henter nos kurason. Esei ta e Bon Nobo ku nos ta presentá awe na tur nos amigonan ku ta di e islanan di habla Papiamentu. Si bo a tende Su bos awe; no hasi bo kurason duru.
Skirbi i prepará pa Bicento y Betty Henriquez
Si bo tin pregunta òf komentario, sinti liber pa skirbi nos na: bbhenriquez@shaw.ca Nos lo ta mas ku kontentu pa kontestá segun ku nos por for di e Palabra di Dios komo base. Semper e ta enkurashá nos pa tende for di boso ku ta bishitá nos Blog. Danki na esunnan ku a skirbi nos den e dianan ak!
E EVANGELIO
Den nos prome komentario tokante e palabra Evangelio, nos a menshoná ku e palabra ei no ta nifiká religion, pero su berdaderu nifikashon den nos idioma Papiamento ta: Bon Nobo, òf Bon Notisia. I e Bon Notisia aki ta pa henter mundu. E ta Dios Su boluntat pa kada persona den e mundu di awe tende e Bon Notisia aki aloménos un bes. I no solamente pa tende e Bon Nobo; ma ker’e tambe.
Awe lo mi elaborá un poko mas tokante RELIGION. Aunke esei ta zona simpel, tòg e no ta asina. Un hende por yega asina leu ku asta e por duna su bida pa su religion, keriendo ku e ta hasiendo un fabor na e Señor nos Dios. Siendo ku ya mi a menshoná den nos prome mensahe tokante e palabra Evangelio; ku mayoria di Antiyanonan y Arubanonan ta religioso; awe lo mi kontinuá riba e tema ei.
RELIGION no ta algu malu ariba su mes, ma ta ora ku religion ta enkontraste ku e Evangelio di grasia di Dios, e ta bira un berdadero problema . Ku reverensia i temor mi lo remarká aki, ku e palabra Evangelio ariba su mes so, tampoko no tin nifikashon. Nos a tende e palabra ei fo’i tempu ku nos tabata mucha sin ku nos tabatin un idea ta kico e ta nifiká.
E palabra EVANGELIO ta parti di un kadena di nòmber i di akshon i di echunan. Loke mi ta referí na ne ta ku e Evangelio ta konsekuensia di amor i poder i grasia i miserikòrdia i sabiduria i fieldat, i tambe di e huisio di Dios kontra piká i di e sakrifisio kostoso di parti di Dios, pa nos ku ta pekadornan, tur di nos, por risibí pordon i bida eternu basá riba esei.
E Skrituranan ta bisa nos lo siguiente: “Kiko anto nos lo bisa di e kosnan aki? Si Dios ta pa nos, kende por ta kontra nos? E ku no a spar ni Su propio Yiu, ma e entregu’E pa nos tur, kon E lo no duna nos tambe, hunto ku nE, tur kos di grasia? Ken lo trese un akusashon kontra esnan ku Dios a skohe? Ta Dios ta Esun ku ta hustifiká. Ken ta Esun ku ta kondená? Kristu Hesus ta Esun ku a muri, ademas Kende a wòrdu lantá for di morto, i ta na man drechi di Dios, i ta intersedé pa nos. Ken lo separá nos for di e amor di Kristu? Tribulashon òf angustia òf persiguimentu, òf hamber òf desnudes, òf peliger òf spada? Manera ta para skirbí: Pa Bo kousa nos ta enfrentá morto henter dia; nos ta konsiderá manera karné pa wòrdu matá. Ma den tur e kosnan aki nos ta mas ku vensedornan dor di Esun ku a stima nos. Pasobra mi ta konvensé ku ni morto, ni bida, ni angelnan, ni prinsipadonan, ni e presente ni e futuro, ni podernan, ni haltura ni profundidat, ni ningun otro kos den henter kreashon, lo ta kapas pa separá nos for di e amor di Dios ku ta den Kristu Hesus, nos Señor.” (Romanonan 8: 31-39). Einan, amigonan, i muchu mas ta e frutanan di e Evangelio di Dios.
E Evangelio ta wòrdu yamá: “E poder di Dios pa salbashon di kada unu ku ta kere, pasobra den e Evangelio un hustisia for di Dios ta revelá, un hustisia ku ta di fe pa fe, net manera ku ta para skirbí: “ E hustu lo biba di fe.” E parti unda nos ta lesa, un hustisia for di Dios, ta nifiká ku Dios ta deklará e pekador ku a repentí di su pikánan i a kere di kurason den Hesus ku a muri pa nos pikánan, komo hustu òf hustifiká. Dios e Tata, ta deklará e pekador ku ta repentí i kere e Evangelio komo hustu, basá ariba e hustisia di Kristo Hesus, Kende ta e úniku ku nunka a kometé piká durante mas òf ménos 33 aña, durante kualnan El a wòrdu tentá meskos ku nos, pero sin kometé piká. Además El a bai rònd den e puebel hasiendo bon na tur hende sin eksepshon. Den otro palabra simpel: Hesus a meresé komo rekompensa pa un bida santu bou di pruebanan intenso di wòrdu deklará komo hustu dor di e Tata. Hesus, anto, ta e úniku persona den un kurpa humano ku a meresé e nòmber hustu. E UNIKU HUSTU.
Den Echunan 3:14, e Apòstel Pedro ta reprendé e puebel Hudiu ku a rechasá Hesus komo nan Mesías bisando: “Ma boso a nenga Esun Santu i Hustu,” ets., ets. I e mes Apòstel aki den 1 Pedro 3:18 ta deklará: Pasobra Kristu a muri pa pikánan un bes pa semper, e Hustu pa e inhustunan, pa trese nos serka Dios.
P’esei, Amigunan; ta e hustisia aki di nos Señor Hesus, ta ser kontá komo di nos, si nos repentí I kere den djE di henter nos kurason. Esei ta e Bon Nobo ku nos ta presentá awe na tur nos amigonan ku ta di e islanan di habla Papiamentu. Si bo a tende Su bos awe; no hasi bo kurason duru.
Skirbi i prepará pa Bicento y Betty Henriquez
Si bo tin pregunta òf komentario, sinti liber pa skirbi nos na: bbhenriquez@shaw.ca Nos lo ta mas ku kontentu pa kontestá segun ku nos por for di e Palabra di Dios komo base. Semper e ta enkurashá nos pa tende for di boso ku ta bishitá nos Blog. Danki na esunnan ku a skirbi nos den e dianan ak!
Posted by Bicento & Betty Henriquez at 8:53 AM No comments: Links to this post
Bon Bini for di nos Balcon!
Bon dia amigonan y amiganan. Bonbini na nos “Blogspot” awe. Nos ta cuminda boso for di nos Balcon, ariba e di cinco piso, di e edificio grandi yamá “Bethany Manor”cu tin mas cu 500 biehito/anan, manera Bicento y ami, Betty ta biba. Nos ta gosa nos flornan y matanan, cu nos a planta na luna di Mei, y cu awor ta floria den nan gloria!
Danki pa bishita nos “Blogspot”. E emailnan cu nos ta ricibi ta encurasha nos pa sigui “Post” mensahenan cortico y di emergencia pa e temponan den cual nos ta bibando awe. Nos topico awe ta:
“E EVANGELIO” – y kico e ta nifica.
E gran mayoria di Antiyanonan a tende e palabra “evangelio” for di tempo cu nos tabata mucha. Pa mayoria di nos e palabra ey tabata solamente un palabra religioso, y nunca nos a busca pa sabi ta kico e palabra Evangelio ta nifica. Pero ya pa awe, hopi di nos Antiyanonan tin un idea di su nificacion, aunke te ainda mayoria no a ricibi Esun kende ta e causa di e Evangelio. (y ta cu tristesa, mi tin cu bisa esey.)
Pa cuminsa, e palabra Evangelio no ta nifica un religion. Manera nos sabi, mayoria di Antiyano ta religioso, y ta mara na un of otro religion. Den mayoria di caso, nos ta lanta haya nos mes mara na un religion basa riba decision di nos mayornan, kendenan tambe a ricibi esey door di nan mayornan.
Nos por puntra: Kico anto e palabra Evangelio ta nifica? E contesta, amigonan, nos ta hay’e directamente for di e Scrituranan Santo. Pa cuminsa nos ta lesa fo’i Lucas 4:17-21 lo siguiente: “Y nan a dun’E e buki di Profeta Isaias. Y El a habri’e, y a haya e lugar unda tabata scirbi: E Spirito di Señor ta riba Mi, pasobra El a ungui Mi pa predica bon noticia na e pobernan. El a manda Mi pa proclama libertad pa e prisioneronan, y recobracion di bista pa e ciegonan, pa duna libertad na e opriminan, pa proclama e aña di Señor Su fabor. Anto El a sera e buki, dun’e bek na e sirbidor y a sinta. Y bista di tur hende den e snoa tabata fiha ariba djE. Y El a bisa nan: “Awe e Scritura aki a keda cumpli den boso oido.”
Segun e Scritura aki amigo y amiganan; Señor Jesus ta siña cu E ta Esun cu Dios e Tata a autorisa pa predica e bon noticia di salbacion na pecadornan den henter mundo. Con El a haci esey? E contesta ta den e Scrituranan mes. Ehempel: Den e Buki di Mateo 16:21 nos ta lesa lo siguiente: “For di e tempo ey Jesus a cuminsa splica na Su discipelnan cu E mester bai na Jerusalem y sufri hopi cos na e mannan di e ancianonan, y sacerdotenan principal y e siñadornan di e ley; y cu E mester wordo mata, y wordo lanta riba e di tres dia.” Y den e mes un buki aki di Mateo 20:17-19 nos ta lesa: “Y ora Jesus tabata baiendo pa Jerusalem, El a hala e diesdos discipelnan un banda y a bisa nan: nos ta subiendo pa Jerusalem, y e Yiu di Hende lo ta traiciona na e sacerdotenan principal y e siñadornan di e ley. Nan lo conden’E na morto y lo entregu’e na e paganonan pa wordo bofona y suta y crucifica. Na di tres dia E lo wordo lanta.”
Si nos ta compara e Scrituranan aki cu esun di Lucas 4:16-21, nos por mira cu den Lucas 4, Jesus no tabata papiando di e pobernan material, ni esnan cu ta prisionero, y ni esnan ciego y oprimi fisicalmente; ma El a papia di e hendenan cu a biba e tempo y esunnan cu ta bibando awe. Aki nos tin di haci cu nos bida spiritual den e mundo aki. E ta papia di nos cu ta pober pa cu Dios, y cu ta boluntariamente prisioneronan di tur sorto di maldad, y cu ta ciego spiritualmente sirbiendo Satan sin sabi.
E Evangelio anto ta nifica: E BON NOBO of e BON NOTICIA cu tin pordona y liberacion pa medio di fe den e Jesus Kende a wordo traiciona y entrega den man di hende y a wordo maltrata y bofona y crucifica. Pero, Dios e Tata a dun’E bida atrobe na di tres dia, pa nos por ricibi pordon y bida eterno. ESAKI TA E EVANGELIO cu nos ta proclama awe, sea aki na Aruba y Antiyas, y na tur parti di mundo. Esaki ta e Bon Nobo cu e Apostelnan a sali y proclama cu awor tin bida eterno den e nomber di Jeus na cada uno cu REPENTI di pica y kere den Señor Jesus. Sin repentimento no tin pordon.
Amigonan, Scritura ta siña nos, cu despues di Su resureccion y glorificacion, Dios a duna Jesus e Spirito Santo cual El a manda pa convence nos di picanan pa nos por repenti y kere den Señor Jesus. Lesa Echunan 2:29-30 y Echunan 20:21. Sin repentimento, amigonan, no tin pordon.
Scirbí pa Bicento Henriquez
Nos ke recorda boso pa bishita Libreria Victoria, Elleboogstraat #25 na Aruba, y Boekhandel Evangelico na St. Thomas, Kòrsòw y Den Statie #2 na Bonaire. Eynan bo por cumpra bo propio Beibel na Papiamento, of den cualke idiomo cu bo tin mester, y otro material Christian.
Y no lubida di scirbi nos na: bbhenriques@shaw.ca
Posted by Bicento & Betty Henriquez at 8:42 AM No comments: Links to this post
Subscribe to: Posts (Atom)


c: text/html

text:
Friday, December 30, 2011
FELISIDAT DI ANA NOBO
Di akuerdo ku kustumbra i tradishon, semper nos ta desea un i otro un Bon Aña yen di felisidat na e prinsipio di kada aña. I sin luga na duda, esei ta un bon deseo i un bon kustumbra. P’esei e lo ta bon pa cada uno di nos stòp un rato, i eksaminá nos mes tokante e asuntu ei, i puntra nos mes tokante e asunto ey di felisidat.
Mi tabata felis durante e aña cu a pasa? Mi famia kompletu tabata felis durante e aña ku a pasa? Manera nos tur sabi, basta hende a muri durante e aña aki. Y kada un di esunnan ku a muri, tin nan famianan. Y esunnan ku a muri ta di varios edat. P’esei kada uno di nos mester eksaminá su mes tokante e fakto aki di morto.
Kiko Skritura ta bisa nos tokante di morto? Beibel ta bisa nos masha cla mes, ku ta establesí pa hende muri, I despues di esei ta sigui huisio. Pa hasi e mensahe aki kòrto, nos ta konkluí ku e bon notisia tokante felisidat di Aña Nobo pa Aruba, Kòrsòw i Boneiru. REPENTIMENTO DI PIKA, y fe den nos Señor i Salbador JesuKristo; ta e úniko fuente sigur di berdaderu felisidat awor i pa semper. P’esei: Kere den Señor Jesus, i lo bo ta salbá, abo i e hendenan di bo cas.
B&B Henriquez
Mi tabata felis durante e aña cu a pasa? Mi famia kompletu tabata felis durante e aña ku a pasa? Manera nos tur sabi, basta hende a muri durante e aña aki. Y kada un di esunnan ku a muri, tin nan famianan. Y esunnan ku a muri ta di varios edat. P’esei kada uno di nos mester eksaminá su mes tokante e fakto aki di morto.
Kiko Skritura ta bisa nos tokante di morto? Beibel ta bisa nos masha cla mes, ku ta establesí pa hende muri, I despues di esei ta sigui huisio. Pa hasi e mensahe aki kòrto, nos ta konkluí ku e bon notisia tokante felisidat di Aña Nobo pa Aruba, Kòrsòw i Boneiru. REPENTIMENTO DI PIKA, y fe den nos Señor i Salbador JesuKristo; ta e úniko fuente sigur di berdaderu felisidat awor i pa semper. P’esei: Kere den Señor Jesus, i lo bo ta salbá, abo i e hendenan di bo cas.
B&B Henriquez
Posted by Bicento & Betty Henriquez at 6:36 AM No comments: Links to this post
Subscribe to: Posts (Atom)

robotstxt: allowed

filter: keep


text:
7-13 di Mart
Èster 6-10
Kantika 131 i Orashon
Introdukshon (3 min. òf ménos)
TESORONAN DI E PALABRA DI DIOS
“Èster Tabata Kla pa Sakrifiká Su Mes pa Yehova i pa e Pueblo di Dios”: (10 min.)
Èst 8:3, 4—Aunke Èster tabata safe, el a riska su bida pa otro hende (ia 143 §24-25)
Èst 8:5—Èster a usa takto ora el a papia ku Rei Asuero (w06 1/3 11 §8)
Èst 8:17—Hopi hende a bira prosélito hudiu (w06 1/3 11 §3)
-
Buska Hoyanan Spiritual: (8 min.)
Èst 8:1, 2—Kon e profesia ku Yakòb a duna riba su kama di morto, esta, ku Benyamin ‘lo parti e botin atardi,’ a kumpli? (ia 142, kuadro)
Èst 9:10, 15, 16—Aunke e dekreto a permití e hudiunan tuma for di e botin, dikon nan no a hasié? (w06 1/3 11 §4)
Kiko e lesamentu di Beibel pa e siman akí ta siña mi di Yehova?
Ki puntonan di e lesamentu di Beibel pa e siman akí mi por usa den sirbishi?
-
Lesamentu di Beibel: Èst 8:1-9 (4 min. òf ménos)
SEA DILIGENTE DEN SIRBISHI
Prepará e Presentashonnan di e Luna Akí: (15 min.) Pa analisá ku e presentenan. Pasa e vidionan Manera pa Ofresé, i despues di kada presentashon trata e puntonan mas importante. Kaba, trata e artíkulo “Kon pa Mehorá Bo Sirbishi: Traha Bo Mes Presentashon di Revista.”
NOS BIDA KRISTIAN
Kantika 118
“Duna Nos Invitadonan un Bonbiní”: (15 min.) Pa analisá ku e presentenan. Pidi e publikadónan pa konta ki bon eksperensia nan tabatin aña pasá na Memorial ora nan a tuma inisiativa pa duna e invitadonan un bonbiní. Tene un demostrashon di un di e eksperensianan akí.
Estudio di Beibel di Kongregashon: ia kap. 10 §12-21, repaso na pág. 91 (30 min.)
Resúmen di e Reunion Djawe i Loke Nos Ta Bai Haña Otro Siman (3 min.)
Kantika 147 i Orashon


text:
Otro éksitoso edishon di Prohibí pa Lubidá
Djasabra últmo tabata tin un otro edishon sumamente interesante di e programa di radio Prohibí pa Lubidá kaminda lider Polítiko di MFK a papia riba diferente tópiko. Un di e tópikonan ku a keda hopi komentá tabata esun di “MFK 100% Limpi”.
Si… tur parlamentario di MFK siman pasá a pasa un tèst di droga (kokaina i mariwana) pa asina mustra Pueblo di Kòrsou ku e partido ta sirbi e pueblo aki limpi (100% Dope Free) den Parlamento.
E programa di djasabra lo ta online djaluna 12 di ougùstùs 2013 despues di 2or pm riba nos kanal di youtbe (http://www.youtube.com/user/gerritschotte).
Bo por mira e programa tambe den e kolòm na bo man drechi riba e website aki.


text:
Otro “ Paluska” , di parti Gobièrnu i FDRS, kamuflá den presupuesto 2017
Aseptando presupuesto 2017, Koalishon aktual i e nobo lo duna fundashon FDRS,
1.5 mion florin di pueblo atrobe
Dianan, 21 i 22 novèmber 2016, Parlamento a trata presupuesto di Kòrsou, den komishon sentral, miembronan di parlamento ta hasi pregunta relashoná ku sifranan di presupuesto presentá dor di Gobièrnu pa despues ku risibí kontesta trata esaki den reunion públiko pa aprobashon òf desaprobashon.
Durante preparashon pa Ministerio di Hustisia, nos frakshon a konstatá ku Minister di Hustisia, a presupuestá proyektonan ku metanan na rason total di 49 mion florin. Nos Frakshon no tin nada kontra pa minister den su maneho e pone énfasis riba kombatimentu di kriminalidat, hustamente ta esaki ta su trabou, maske ku esaki no a duna resultado den e último 4 añanan. Loke frakshon di MFK a konstatá ta ku Minister a presupuestá proyektonan na rason di 49 mion florin ku niun kaminda no ta aparesé kon e ta dek esakinan. Niun kaminda e 49 mion florin no ta aparesé, ni riba servisio general (gewone dienst) ni riba servisio di kapital (kapitaal dienst). Lokual Minister Navarro a proyektá na invershon tabata apénas 4.7 mion. E pregunta grandi a keda for di unda Minister lo saka e fondo pa kubri tur e metanan aki. Minister su kontesta tabata ku tur e proyektonan aki ta skonde den e sifranan di presupuesto na un otro kaminda i ku e lo manda esaki por eskrito.
Nos frakshon a konstatá ku un total di 1.5 mion florin a wòrdu presupuestá pa duna e.o kurso na mayornan i hóben nan (Anekso 1 pag. 128 Algemene Beschouwing)
esaki a base di training ku e método ku yama Delta i TOPS. Na momento ku nos frakshon a tuma nota di esaki nos a kai ariba mesora ku e Fundashon Fondo pa Deporte i Responsabilidat Sosial (FDRS) lo bai risibí un montante konsiderabel pa duna e kursonan aki. Nos ta puntra nos mes, kon por ta posibel ku un fundashon fantasma ku promé ku e la lanta a risibí ANG. 500 mil florin, despues atrobe 800 mil florin ku awe ta prueba ku no a duna duna niun persona kurso ni na 2013 i 2014 ku e plakanan di supsidio duna dor di Minister Jardim (Anekso 2 – MB di Minister dunando den 24 ora supsidio mionario na 2013/2014).
Awor no ta supsidio mas, awor e eks-Parlamentario a fiks pa Jardim i Koalishon kumpra servisio serka FDRS pa duna training TOPS i Delta. Den nan mes relato anual por a lesa ku FDRS, a kumpra e lisensia di TOPS for di e Stichting 180, pa un periodo di 5 aña, asina nan so por duna e kurso. Nan a paga un montante di Fl. 218,011 pa esaki (Anekso 3 Relato Anual FDRS 2014).
E pregunta ta simpel kon por ta pagando montantenan asina grandi sin tin niun klase di benefisio pa pueblo di Kòrsou, ta yuda ta yudando e fundashon priva di e polítiko tòg?
Shonnan maskaradanan a kai den sala di Parlamento, durante di kontesta di Sr. Navarro, e la aseptá ku bèrdat ta FDRS lo duna e kursonan na ministerio di Hustisia.
Minister Navarro a bisa ku e kursonan lo ta grátis, debí ku ya Minister Jose Jardim a paga tur e gastunan pa ku e kursonan aki. Un biaha mas nos ta mira ku ora un hende ke laga aparentá di ta íntegro tras di kortina nan ta buska tur manera pa saka sèn ku ta destiná pa e pueblo su benefisio pa nan propio benefisio.
Aworakí a keda nos pa wak mas leu, den kuantu ministerio mas òf den kua kompania di Gobièrnu a regla pa e kurso TOPS i Delta wòrdu duna i kuantu entrada FDRS a generá for di esaki nan. Den e relato anual di FDRS, nan ta hasi menshon ku Gobièrnu a duna un mandato pa integrá e método di TOPS aki den tur ministerio. (Anekso 4 – Kuenta Anual FDRS integrashon den tur ministerio)
Ta kòrta supsidio den Fundashonnan di sumo importansia di Kòrsou, manera di FDKK i Fundashon Prevenshon anto di otro un banda ta parti plaka pa loko pa Fundashon ku for di su inisio a lanta pa a komplasé amigunan polítiko di PAR ku ta Glenn Sulvaran i Malvina Cecilia.
Na nòmber di frakshon di MFK.
Gilmar S. ‘Pik’ Pisas
Parlamentario
Kòrsou, 24 novèmber 2016


text:
WILLEMSTAD – Akusashonnan di Ministerio kontra Burney ‘Nini’ Fonseca den e kaso Maximus no tin base i niun klase di sosten, motibu pa kual mester laga Nini liber. Esei su abogado Marije Vader a pidi.
Vaders ayera a presentá ku un defensa hopi amplio i hopi detayá konsistiendo di no ménos ku 93 página. E abogado a tuma mas di seis ora pa presentá su defensa. Tambe e tabatin presentashon riba Powerpoint p’asina proba wes a base di ilustrashonnan, ku su kliente mester ta liber i ku nada di lokualnan ku ta akus’é di dje, no tin un base legal.
Abogado Marije Vaders
Deklarashonnan sin base
El a mustra ku den e veredikto anterior den korte di promé instansha, e wes a basa su veredikto riba entre otro deklarashon di sierto testigunan. Sinembargo, e deklarashonnan di testigunan tabata deklarashonnan sin base. Ademas, pa e wes por a basa su veredikto riba lokual testigunan ta bisa, el a mustra ku literatura ta indiká ku pa deklarashon di un testigu tin base, mester tin ‘waarneming’ o sea puntonan ku ta sostené e deklarashon.
Esei ta hustamente lokual no tin den e deklarashon dje testigu Elvis ‘Monster’ Kuwas. E testigu aki a kambia su deklarashon na vários okashon. Ora ku a puntra e testigu si Burney Fonseca tabata huntu ku nan na kas di Pretu, el a ninga esaki. Mas aleu e testigu no kier a kontestá niun dje preguntanan ku a hasi na dje. Vaders ta kere ku teniendo kuenta ku e akusashonnan tur no tin echonan pa sostené nan, su kliente mester sali liber for di e kaso aki.
Skonde informashon
Mas aleu abogado Vaders den su defensa a mustra ku Ministerio Públiko a duna un interpretashon kompletamente robes na e SMS-nan ku tabatin entre Nini Fonseca i Jamaloodin. Banda di esei Ministerio Públiko a skonde dokumentonan den e kaso aki, ya ku ta trata di dokumentonan ku tabata na fabor di Nini Fonseca. A skonde e informashonnan di ‘zendmast’ i tambe a skonde e informashonnan riba transakshonnan finansiero di Jamaloodin.
P’e motibu ei mes den su defensa e abogado a desbaratá tur lokual Ministerio Públiko a presentá komo prueba kontra su kliente. E abogado tin fe i ta optimista ku korte di apelashon lo bini ku un sentensia ku ta na fabor di su kliente.


text:
Drenta su portanan cu gradicimento, Drenta su tempel cu cantica di alabansa Glorific’ E, bendiciona su nomber .
Salmo 100; nr 4
A fayece cristianamente:
Marianita Werleman-Croes
*05-02-1925 – †12-02-2018
Na nomber di su:
Yiunan: Mena Werleman y famia, Frida y Ruben Maduro, Merry y Evi Marchena, Luci Werleman, Betty Werleman, Roosje y Jensey Jacob, Gipsy Werleman
Nieto(a)nan: Ivo y Irayka, Bart y Josine, Jurgen, Ralph y Jackielline, Roderic y Rosabelle, Lionel y Selinee
Bisanieto(a)nan: Idimara, Zayon y Zaynah, Elly y Elixiënne, Dario, Aila y Lilou, Jorell, E-Jay, Nathan y Kiana, Khai y Nyah
Sobrino(a)nan stima: Sita Acosta y yiunan, Rina Solgnier y yiunan, Rika Croeze, Milo y Rosy Croeze y yiunan, Doki y Jacky Croeze y yiunan, Dolfito y Mariela Croeze y yiunan
Su tanta: Elvilia Croes-Krozendijk y su tanta di respet Supriana Maduro y yiunan
Su bon bisiñanan: Marian Croeze y yiunan, Betto y Helena Maduro y yiunan, Buchi y Eloisa Koolman y yiunan, Dr. John y Marina Kock, Lucas Geerman y yiunan
Su bon amiga(o)nan di cas: Mirna Illes y yiunan, Tante Arilis-Miguel y yiunan, Arelis Croes, Tolly y Yolanda, Ina Schoop
Amiga(o)nan na Boneiro y Curacao: Famia Martijn, Maria y Juchi Augustin, Stanley y Claire Booi, Milda Johannes, Dr. Mungra, Dr. Casares, Lola Geerman y Yeisi Posada
Tur su ihanan, prima y primonan, tur su rumannan di Club Kibrahacha, tur su rumannan di organización Carismatica
Famianan: Croes, Werleman, Croeze, Krozendijk, Yanez, Perez, Bolenius, Marchena, Maduro, Illes, Jacob, Stacie, Arends, Kock, Charris Gonzales, Roga, Celaire, van Roij, de Jager y Sanchez
Demas famia ta invita tur amigo, bisiña y conocirnan pa asisti na acto di entiero cu lo tuma lugar diasabra 17 di februari 2018. E restonan mortal lo ta reposa for di 2’or pa 4’or di merdia na misa Inmaculada Concepcion na Santa Cruz.
Nos ta lamenta cu no ta ricibi bishita di condolencia despues di entiero na cas.
Nos ta pidi nos disculpa cu den nos tristesa nos por a lubida un of otro famia of conocir.
Enbes di flor of krans lo tin un box pa donación na Wilhelmina Kankerfonds.


text:
Ling Wong
Ling Wong tabata presidentdi Comite Olimpico Arubano den e periodo di 1997 te cu 2000. E directiva cu Wong a encabesa tabata consisti di Eric Mohamed, vice-president; Nicole Hoevertsz, secretaria general; Mary Hsing, segundo secretaria; Arnold Le Grand, tesorero; comisarionan: Richard de Veer y Frank Velazquez.
Sr. Wong ta conta: como president mi no a haya e oportunidad pa experiencia un di e weganan olimpico pa motibo cu un poco prome cu e Weganan Olimpico di Athenas na aña 2000 Comite Olimpico Arubano a haya un directiva nobo. Loke mi ta corda cu tabata memorable pa Comite Olimpico Arubano durante e periodo cortico cu mi tabata president tabata entre otro e echo cu nos a logra haya Ernst & Young como sponsor, cu nos a logra reactiva e Academia Olimpico Arubano y cu nos a organisa un seminario di Sport Management di halto nivel.
Mi deseo y mensahe den cuadro di e celebracion di e 64 aña di participacion di atletanan Arubiano ta cu lo mester bin mas profesionalismo den e federacionnan deportivo cu ta cay bou di Comite Olimpico Arubano.


text:
Lo bay tin un encuentro cu e comunidad. Asja Dongen, relacionista publico di WEB, a conta cu nan lo bay organisa un encuentro, cual nan ta yama un Stakeholder meeting, cu tur persona na Aruba cu ta interesa den e proyectonan di parkenan solar di WEB Aruba.
Manera cu por a wak caba, un di nan ta e sunrise solar park cu ta na Lago Heights cu ta kedando cla. Asina tambe tin e MFA na Noord, cu tin panelnan solar. Tin e diferente scolnan y tur esey ta parti di e strategia pa bira mas sostenibel pa usa mas fuente di energia sostenibel den produccion di energia.
Dongen ta sigui splica cu sesion informativo di diahuebs, 19 di Juli, pa 7’or di anochi na Centro di Bario Lago Heights, ta bay duna tur esnan cu ta interesa un splicacion di kico tur e parkenan ta encera y kico ta e impacto di e energia solar riba produccion di energia, riba comunidad y riba nos medio ambiente.
Resultado
Dongen ta sigui splica cu no solamente bon pa WEB, sino tambe pa produccion, bon pa tene e impacto cu e tin riba e medio ambiente. Zowiezo e tin impacto riba nan propio produccion, tur esey ta positivo. Pesey ta haci’e tambe. Pero durante e sesion di dia 19 di Juli, lo splica un ke otro con e ta traha, kico bo por spera den futuro y si bo tin pregunta, vooral tambe, WEB tey pa contesta tur pregunta.
Mas proyecto
Tin mas proyecto cu ta keda den evaluacion. Si e tin un impacto positivo e ora sigur e ta algo pa sigui cun’e.
Bon pa pueblo tey
Si bo ta interesa den energia solar, pero tambe vooral den con full e sistema ta traha, ki impacto e tin riba produccion. WEB ta produci energia pero tambe nan tin e energia di biento, nan tin energia di solo. Tur esey ta e progreso cu tin segun e añanan y den nan strategia pa baha tur e emisionnan cu ta malo pa medio ambiente Asja Dongen a termina bisando.
Source: 24ora http://24ora.com/diahuebs-web-ta-organisando-un-stakeholder-meeting-pa-tur-esnan-cu-ta-interesa-den-parkenan-solar/


text:
Ku kiko nos por asistí bo?
-
Seshon di informashon tokante trabounan di mantenshon di Suffisantweg
Servisio pa Obra Públiko (OW) ta invitá habitantenan i komersiantenan di Suffisant, Muizenberg i besindario
-
Diferente proyektonan di mantenshon di kaminda ta kuminsá den siman di 22 di òktober
Despues di e fase di preparashon, awor ta kuminsá e fase di ehekushon di proyektonan di mantenshon di kaminda.
Awendia ta posibel pa traha un sita 'online' pa renobá / saka bo pasport, sedula i reibeweis.
Bo a renobá bo pasport, sedula òf reibeweis resien? Kon bo a eksperiensia e servisio na Kranshi?
Nos no a enkontra resultado.


text:
Barranquilla2018News
Kyra y Abigail a mira accion den Duo Tecnico
E duo a perde e medaya di brons pa 0.41 punto
E duo di natacion artistica Kyra Hoevertsz cu Abigail de Veer a mira accion awe den e Duo Tecnico den e Weganan Centroamericano y del Caribe Barranquilla 2018.
Nan a drenta piscina como di tres participante y ta logra completa nan rutina cu un score di 71.9165 y posiciona nan mes na di cuarto lugar. Oro a bay pa e duo di Mexico, silver pa e duo di Colombia y brons a keda pa Venezuela cu a gana nos duo pa 0.41 punto.
Diamars Kyra ta bolbe competi den e Solo Liber y diaranson lo ta e Duo Liber.


text:
ORANJESTAD (AAN): Ta kico ta pasando cu nos hubentud nos a caba di drenta 2016 marduga ya caba polis a bay atende diferente caso di maltrato comete pa hobennan.
Tabata cinco minuut pasa di cinc’ or di marduga, cu urgencia patruya Oranjestad a wordo dirigi den Panamastraat pa un homber cu a wordo maltrata pa tres mucha homber.
Na e direccion polis a atende e homber inicial R. y e ta declara cu tres mucha homber a drenta den su cas y nan a maltrate. R tabata tin cap na su frenta y e conoce e mucha hombernan.
Tambe e trio a bay cu su celular marca Blue preto. Ambulans tambe a acudi na e direccion pa nan atende e cap na frenta di e victima R. Ta intencion di R. pa entrega denuncia oficial na recherché contra di e trio abusador.


text:
E luna aki, esta Augustus 2018 nos ta recorda cu 41 aña pasa nos pueblo a lanta para pa defende cu alma y curpa su autonomia, su libertad.
E motibo cu pueblo a lanta tabata cu den e eleccion di Staten di dia 17 di juni 1977 partido MEP a gana den forma aplastante obteniendo 5 di e 8 asientonan. Cu e victoria aki e pueblo Arubano a ratifica e mandato na MEP pa sigui cu e lucha pa libertad di e pueblo. Despues di e victoria aki ningun hende na Aruba por a imagina loke ta bay sosode. E formador di Gobierno Central, sr. Boy Rozendal a maniobra di tal forma pa laga e partido mayoritario MEP for di gobierno, esta sin respeta e decision di e electorado Arubano.
Escalacion di accionnan
Pueblo mirando cu un partido minoritario di Aruba, esta PPA a drenta gobierno Antiyano lagando MEP completamente afor, a dicidi bao guia di Betico Croes hunto cu Gobierno Insular y gremionan pa lanta protesta y pa respeta nos electorado Arubano. “MEP ta un partido di principio y prestigio cu no ta bay mendiga pa drenta gobierno. Entrante dialuna accionnan lo cuminsa. Lo bay tin escalacion di e accionnan, cual lo por desemboca den un independencia total di Aruba”, tabata palabranan fuerte y decidido di nos Libertador e tempo ey.
Sindicalistanan encarcela
Riba dia 10 augustus 1977 dos sindicalista, esta Presidente di IOWUA, sr. Chinto Geerman (dfm) y sr. Juan Yarzagaray a ser encarcela pa motibo di un pamfleta cu nan a emiti dia 9 di augustus 1977. Den un reunion urgente cu a ser teni e anochi ey na Centro di Bario Noord, a dicidi cu lo bay Warda di Polis na Playa pa exigi libertad di e dos sindicalistanan aki. Hendenan tabata furioso y tabata tira piedra riba e polisnan. Despues a bay protesta dilanti cas di Officier van Justitie Arps. Durante e anochi ey a sigui reunionnan entre sr. Betico Croes, e lidernan sindical y sr. Arps na Bestuurskantoor. Pero esey no a duna ningun resultado.
Welga general
Su dia siguiente 11 di augustus 1977, esta un dia manera awe 41 aña pasa e sindicatonan den gran mayoria a proclama un welga general caminda a pone trabao abao, a subi caya y unda e sindicato di WEB tambe a notifica gobierno cu lo bay kita coriente y consecuentemente esey a trece problema pa suministro di awa. E welga general a isola nos isla, ya cu e comunicacion via telex a paralisa y e avionnan di ALM tampoco por a baha na Aruba. Henter nos comunidad a keda den scuridad total. Mas laat den anochi a baha un avion yena cu Riot Comando for di Corsou bao guia di Castillejo Cova cu a bin marcha den cayanan di Oranjestad. E tension a sigui crece y pa dianan largo Aruba tabata paralisa. Aruba a bay plat!
Durante e protestanan dilanti Bestuurskantoor balanan cayente a cay, a tira riba e jeep di Betico Croes y tambe varios persona a wordo herida y e mesun anochi ey polis a distrui un auto Volkswagen cu dos ciudadano aden banda di Wilhelminastadion. Den tur e acontecimentonan aki e mayornan di Betico Croes a ser humilia, su primo y diferente otro personanan a ser herida y diferente lider di bario a ser persigui.
Sanger, sodor y lagrima
Sinembargo e gran mayoria di pueblo no a sucumbi pa tur e intimidacionnan aki y den forma decidido a sigui lucha pa dianan largo. Locual cu a sigui despues di tur e accionnan aki ta cu sindicatonan hunto cu politiconan a dicidi cu a base di articulo 26 di Eilandenregeling lo bay manda un delegacion Hulanda. Finalmente gobierno di Hulanda a habri porta y a dicidi pa acepta un delegacion Arubano pa delibera tocante e futuro estatal di Aruba.
Ta danki na e accionnan aki awe Aruba ta gosa di su Status Aparte, esta un pais autonomo den Reino Hulandes, cu su propio Gobierno, propio Parlamento, propio Gobernador, propio moneda Arubano etc.
Ta pesey, laga e dianan aki ta dianan di reflexion pa un y tur den e pais aki realisa cu nos libertad, nos Status Aparte no a cay for di cielo, pero cu esaki a ser logra a base di sanger, sodor y lagrima y bao di liderazgo di e lider indiscutibel di e pueblo aki, esta Betico Croes.


text:
Homber di edad haya den un plas di sanger memey caminda den Rudolf Arendsstraat
Dialuna atardi a drenta informe di cu lo tin un homber di edad tur na sanger benta riba caminda na Rudolf Arendsstraat, mesora a dirigi tanto polis como ambulans na e sitio. Na yegada di e patruya ya caba ambulans a yega na e sitio y a pone e victima den e ambulans E victima no tabata reacciona y a cuminza cu CPR pero despues di varios intento no a logra. Polis entretanto a sera e area y a cuminza cu un investigacion. Pa 7'or y 15 dokter Teixier a constata morto di e victima Daniel Cosme Pablo naci dia 27 di september 1943 na Aruba. Na final di e investigacion a bin logra saca afor cu aki ta trata di un morto natural unda e victima tabata sufri di cancer. Na famianan di e fayecido ta bay nos mas sincero palabranan di condolencia.


text:
E metodo Suzuki ta un serie cu a wordo trahá door di un Hapones kende su nomber ta Shinichi Suzuki (1898-1998). Su metodo pa violin ta consisti di 10 buki. Su bukinan 1 te cu 5 ta obtenibel cu CD incluí of buki sin CD di number 1 te cu 10. Por haya pa cumpra CDnan separá pa bukinan 1 te cu 8.
E CDnan mencioná ta contene ehempel di e canticanan cu tin den e buki di les, cu tocá di violin y acompañamento di piano. Adishonalmente tin CD disponibel pa buki 1 te cu 4, cu ta contene e tocá di violin y piano, pero ta contene tambe separá e tocá di piano so pa acompaña e studiante di violin tocando su parti.
Tambe tin disponibel pa buki 1 te 10, e partitura pa acompañamento cu piano, pa asina e maestro of otro pianista por acompaña e studiante di violin.
MIDI CD-Rom tambe tin disponibel pa bukinan 1 te cu 6, cu cual por haci uso di e flexibilidad cu MIDI ta ofrece.
Como bukinan adishonal tin tambe disponibel "Adventures in Music Reading for Violin". E serie aki di 3 buki ta introduci e studiante na e abilidad basico pa toca scales, keys, pitch y ritmo. Contenido di e serie aki ta wordo presenta den un formato adecuado pa un adulto splica na un studiante hoben. E musica cu e bukinan aki ta contene a wordo organizá segun scale, key y patronchi pa dede, yudando e studiante siña pa medio di ripitishon di e patronchinan.
Mas tin e collecshon "Operatic Melodies" cu ta ideal pa ambos principiante como tambe ideal pa esnan cu ya ta conose e mundo di opera. E buki ta contene partitura pa acompañamento pa piano y partitura pa e violin solista. E musica cu tin riba e CD inclui a wordo grabá cu e violinista Judith Starr y e pianista Jarle Rotevath, ambos di e Bergen Philhamonic Orchestra di Norway.
Tambe tin "Easy Songs for Shifting in the First Five Positions" cu ta introduci e violinista na un manera agradabel na e 2nd, 3rd, 4th y 5th position. Tur e melodianan den e buki aki ta catchy y por wordo memoriza cu facilidad. Cada cambio ta wordo siñá door di ripitishon. Na principio e studiante ta wordo guiá cu numbernan pa cada dede, pero poco poco ta laga e numbernan sin mustra como cu na dado momento e studiante lo mester sa fingering for di memoria. E buki aki ta bon tanto pa les den grupo como tambe pa les privá.
"Group Lessons": Un compilashon di ideanan pa duna les den grupo, planeá pa reforzá locual a wordo siñá den les privá. E buki aki ta correlashona cu bukinan 1 te cu 4 di e curso pa violin di Suzuki. Cada secshon ta contene un introducshon, secshon pa warm-up y ta observa postura, concentrashon, coordinashon, technica pa man drechi y man robez y forma musical total.
"Home Concert": Esaki ta un buki di repertorio cu ta un selecshon di Dr. Shinichi Suzuki. Mayoria di e piezanan musical ta scribí pa dos violin. E buki aki ta apropia pa e studiantenan cu a caba buki 3 di e curso di violin di Suzuki.
Den e buki "Note Reading for Violin", Dr. Shinichi Suzuki ta splica paso pa paso for di string habrí te cu proceso pa pone dede, kiko ta pasa cu e dedenan ora tin symbolo di sharps, flats y naturals. E ta splica tocante ritmo y con pa lesa posishonnan mas halto di notashon musical. E buki tin potretnan cu ta mustra hopi cla locual cu e studiante mester sa.
"Position Etudes": E piezanan musical den e buki aki ta pa yuda e studiante siña toca y haya dominio of control total den toca diferente posishon.
"Quint Etudes": E buki aki ta pone enfasis riba scuchamento di sonido di e violin; den e buki aki tin ehercicio pa toca double stops cu bunita tono y resonancia. E buki aki at contene tambe ehercicio pa shift entre e string G y E den fifths.
"Duets for Violins": E buki aki ta contene partitura pa un segundo violin pa e piezanan musical di bukinan 1 te cu 3. E buki aki ta apropia pa studiantenan ya un poco avansá.
"My Trio Book": E serie aki ta contene partitura pa un di dos y un di tres violin pa e piezanan musical di e bukinan di les 1 y 2 di Suzuki. Cu e buki aki studiantenan di diferente nivel por toca hunto, como cu e arreglo pa e di dos y di tres violin ta na nivel mas avansá. Pa e serie aki tin su CD disponible.


text:
Pa loke ta edad caminda cu’n persona por haya e HPV- virus, no tin distincion. E virus semper tabata bou di hendenan jong caba. Sr. Jan Hubert di Salubridad Publico ta sigui splica.
E virus bo ta hay’e asina cu bo bira sexualmente activo. Pero 10 caso pa aña ta preocupante, e ta mas cu Hulanda of Merca. Aruba tin mas caso, pero esaki por tin di haber cu no ta screen bon, no tur hende ta haci e (pap) test pa cual tin 10 caso di cancer pa aña. E casonan aki ta cancer mes, e hendenan den fase di pre cancer, ta mas hopi. Edad semper pa haya HPV virus, semper tabata bou di hendenan jong, ya cu bo ta cana cun’e (cu e virus) for di ora cu bo ta bira sexualmente activo. Pa hopi hende e ta di 18 bay ariba.
Pero e cantidad di casonan na Aruba, cual ta 10 pa aña, ta keda halto. Nos tin mas compara cu paisnan manera Merca of Hulanda. Aruba tin mas caso. E tin di haber cu kisas na Aruba no ta haci un screening debido, no tur hende ta haci e pap test cu ta pone cu e casonan ta keda hopi. Y esakinan ta den e stage di cancer mes. Pasobra e hendenan cu tin e fase cu tin pre- cancer ta mas ainda. E ta wordo trata y e no ta caba den cancer. E cantidad di hende muhe ta bastante hopi toch, segun Sr. Jan Hubert di Salubriad Publico.
No ta recomendabel pa un mucha muhe jong haci un papstest, ya cu na cuminsamento ta haya cambionan cu no ta bisa nada, si e ta cancer of no. Pero ta enfatiza pa laga vacuna nan yiu muhenan. Tur mucha muhe cu yega 6e klas, di 11 pa 12 aña cu ta na un edad ainda nan no ta sexualmente activo. Kier vacuna prome cu un hende bin den contacto cu e virus. Tin mayornan ta haya cu e muchanan ta mucho jong, nan no ta bay ta sexualmetne activo. Tur mucha ta haya e vacuna prome cu nan haya contacto cu e virus. Mester prepara nan sistema inmunologico hopi mas prome cu nan haya contacto cu e virus. E ta algo preventivo.
Tur fundacion ta wak e cifranan di e cantidad di mamanan hoben, y dado momento e edad pro sigui baha. Sr. Hupert ta enfatiza cu mas jong e mucha cuminsa tene relacion sexual, mas partner bo tin y e edad cu bo tin, mas chance nan tin di haya e HPV- virus.
E cancer di boca di matriz no tin tratamento pe na Aruba, e ta un caso complica, e operacion sigui pa e radioterapia. Hopi biaha e pashent ta bay sea Colombia of Hulanda, pa haya e tratamento. Hendenan cu ta bay afo pa basta tempo, tambe mester tene cuenta cun’e. Hopi hende muhe cu ta bishita nan gyneacoloog, ta yega na un momento cu ya e malesa ta avanza caba. P’esey ta pone enfasis ariba prevencion.
Por ultimo, Sr. Hupert, ora di tene relacion, uzo di un condom no ta proteha 100%, y pa HPV e no ta suficiente. HPV ta un virus cu ta mas ariba e cuero di e persona. E papiloma ta e crecemento di carni riba cuero, un fret. E ta un virus cu ta wordo transmiti via contacto sexual. E miho conseho ta pa hobennan zorg pa nan ta vacuna. Ora cu nan ta sexualmente activo, despues di tempo bay un dokter di cas pa puntr’e over di e posibilidad y cada caso e dokter lo evalua si ta e momento oportuno pa haci e test. Vooral hende muhenan cu ta activo pa hopi aña caba, pero nan nunca a yega di haci un paptest.
Un vacuna mag di wordo duna desde 9 aña bay ariba. DVG ta ofrece esaki nan muchanan di 11 aña pero un mucha di 10 aña tambe mag di haya e vacuna. Pa 4 aña caba ta dunando e vacuna aki na scol y nan experiencia ta cu hopi mayor ta laga nan yiu wordo vacuna. Aunke tin hopi mayornan cu toch no ta laga nan yiunan wordo vacuna, pa motibo di miedo di efectonan secundario pa cu e salud di e mucha.


text:
E encuesta di SETAR tin unicamente preguntanan tocante e servicio di SETAR.
Entrante 1 di december 2016 SETAR lo continua cu e siguiente fase di su encuesta online entre su clientenan. Den e prome fase, na luna di augustus, clientenan postpaid cu tabatin un e-mail adres registra na SETAR, a ricibi un e-mail den cual por bai na un link pa asina yena e encuesta.
Awor den e siguiente fase, SETAR ta bai añadi e business partnernan cu tin un e-mail adres registra na SETAR na e encuesta. Pues e clientenan aki tambe tin e posibilidad di ricibi un e-mail cu un link cu ta bai na e encuesta.
Clientenan prepaid actualmente tambe ta den e encuesta y por ricibi un SMS den cual ta pidi pa bai na un link pa asina yena e encuesta di SETAR.
E motibo cu SETAR ta haci un encuesta general online entre su clientenan, ta pa haya sa kico ta e opinion y deseonan di e clientenan pa por sigui brinda nan e mihor servicio y productonan posibel.
SETAR como un compania netamente Arubano, kier compronde e factornan cu ta fortalece e relacion cu su clientenan. Otro meta cu SETAR kier logra ta haya sa loke clientenan ta spera di e compania y tambe si nan ta recomenda SETAR.
E encuesta di SETAR lo no inclui preguntanan personal, sino unicamente preguntanan tocante e servicio di SETAR.
Pa SETAR ta importante pa haya “feedback” di e clientenan, p’esey ta pidi y encurasha tur cliente cu ricibi e encuesta pa yena esaki y participa den mehoracion di e servicio.


text:
© Skibí pa Reyna Joe
Kuriendo na Kòrsou resientemente den barionan un hende huntu ku mi a remarká kuantu kas tin nèchi ku un kurá tur shushi, ku kos bieu bentá den kurá, ku yerba i matanan mal kresé, dunando un bista kompletamente fe òrdu.
Mi mester a kontest’é ku ta mal Feng Shui.
Pasobra no ta e kas limpi so ta bon Feng Shui pero henter e ambiente ku ta di bo, rondó di bo kas.
Wak si no ta den bo direkshon di plaka ZO bo ta yen di potoshi òf ku bo kurá ta bruá.
Òf den direkshon di bo karera ku ta N.
I si tin hende malu konstantemente den bo kas i bo ke ta salú: wak den bo O ku ta direkshon di salú.
E kos ta ku Feng Shui gusta kos na òrdu.
Den kaso ku abo ke pa bo bida ta balansá, ku stabilidat finansiero, segun ku abo ke den bo bida, ku harmonia den bo kas, bo no por ta kana òf kuri pasa den un kurá bruá drenta kas kere ku bo por tin bon Feng Shui.
Kon solushoná?
• Limpia bo kurá.
Hasi ehersisio den fin di siman bo mes i chapi e kurá den kaso ku bo no por paga un hende pa hasié pa bo.
• Buska un kompania òf un hende ku regularmente ta tene bo kurá na òrdu si abo mes no por.
• Eliminá potoshi den kurá sigur loke bo ta mira fe dilanti kas; si no tin moda di hasi pone tur loke bo mester huntu den un ket òf tapa nan fe bista. Simplemente organisá bo kurá.
I wak pa no tin nada ta stroba e direkshon di loke abo ke, nada pa stroba e bon energia ku abo meresé den bo bida.
Bo ke sa mas di Feng Shui?
Komuniká ku bo konsehero na fengshuikorsou168@gmail.com.
Kos bon so pa bo.
©Feng Shui Kòrsou


text:
DEN HAAG – Lenard Lesley Bebrout, mihor conoci como Lesley tabata un gran persona y un tremendo pianista y componista. Lesley a nace na Aruba y a lanta na San Nicolas. El a bandona Aruba hopi jong pa trata di desaroya su talento na Hulanda. Trinta aña pasa Lesley tabata miembro di e famoso banda RAIS na Hulanda cu tabata toca un variacion di musica Caribense, salsa merengue etc. Lesley a compaña hasta un tempo e famoso cantante Oscar de Leon.
Lesley a sigi desoroya su talento artistico musical, na unda e la wordo acerca pa toca den reaggea band REALITY. E banda aki a coy fama international na unda Lesley a haya e oportunidad di biaha na diferente parti di mundo. Den e delaster 17 añanan Lesley tabata toca den e banda DIAMONDS REAL aki na Hulanda. E banda ta distingui su mes den e variacion di tur ritmo combina.
Aruba por ta orguyoso di mira cu Lesley Bebrout a haya e oportunidad di demostra su talento internationalmente y asina tambe fungi como embahador musical pa pais Aruba. Te na final ela sigi cu su pasion musical y pesey e ultimo cinco añanan e tabata toca pa banda SUNSHINE reggae na Hulanda.
Minister Plenipotenciario Guillfred Besaril y personal di Arubahuis di e manera aki kier a extende un palabra di condolencia na rumannan, famianan y amigonan di Lesley, tanto na Europa como na Aruba. Cu Lenard Lesley Bebrout sosega na paz.


text:
Alex Rosaria ku su partido PAIS ke sende lus na kaya, miéntras ekonomia di su kas mes tin 31 luna den sukú
Insólito wak den un matutino ku lider di partido PAIS sr. Alex Rosario ta emití un komunikado papiando di situashon ekonómiko di Gresia. Esaki ta insólito teniendo na konsiderashon ku na 2014 Kòrsou a konosé un kaida di ekonomia di -1.1% i -0.5% den e promé kuartal di 2015, ku otro palabra Kòrsou su ekonomia ta totalmente paralisá.
Partido PAIS ku ta enkargá ku kartera di ekonomia na Kòrsou pa e último 31 lunanan den representashon di minister Steven Martina i awe minister Stanley Palm ta prekupá ku Gresia miéntras na Kòrsou su partido i gobièrnu su maneho ekonómiko ta un desaster pa Kòrsou.
Awó ku Banko Sentral tambe a kaba di publiká su sifranan, esaki a bira aún mas un konfirmashon ku e gobièrnu di Gabinete Asjes forma pa profeshonalnan manera nan a bisa ku nan ta un biaha mas ta demonstrá ku nan ta sin vishon, sin direkshon i ku pronóstikonan kompletamente deskabeyá anunsiá na komienso di 2013 i awe resultadonan ta mustra ketu bai ku enbes ku mester tabatin un kresementu esaki ta kompletamente kontrali di tur nan mes un pronóstiko ku nan mes a indiká.
Pa kolmo awor enbes ku Lider di partido PAIS wak e desaster ku e i su Ministernan a krea den nos pais, e ta bezig ta bai tira un bista riba otro kontinente ku lo no tin ningun efekto riba nos ekonomia òf turismo. Miéntras ku serka di kas si tin situashonnan ku ta afektá nos ekonomia, manera esun di Venezuela. Situashon na Venezuela na e momentunan aki ta di tal forma ku esaki ta afektá nos turismo, futuro di nos refineria, ku negosiashonnan na e momentunan aki ta kompletamente paralisá ku outoridatnan di Venezuela. Esaki ta trese ku’ne ku konsekuentemente esaki tambe lo tin un impakto grave den futuro, den nos ekonomia. E aktitut deskabeyá di e Gobièrnu di Gabinete Asjes sin vishon aki ta buta ku nos lo bai paga un preis ekonómiko hopi karu den futuro si e maneho aki no kambia di un manera drástiko.
Pero aparentemente lider di partido PAIS no ta mira esei, e no ke atendé ku Venezuela i ta purba hunga interesante dor di papia riba ekonomia di Gresia enbes di indiká pueblo di Kòrsou ki dia e i su gobièrnu i su minister di Ekonomia, huntu ku esun ku a bai kaba i e nobo ku nan tin pensa di buta, ta mustra nan profesionalismo i krea kuponan di trabou na esnan ku ta desempleá i tambe na esnan ku a pèrdè trabou pa motibu di e medidanan ku e gobièrnu aki forma pa partido PAIS, PS, PNP i tambe esun ku a hòrta asiento bai kuné a implementá na 2013, indikando ku tumando medidanan aki esaki lo laga e ekonomia krese .
Awor, e minister di partido PAIS ta riba un “world tour travel” sin logra nèt nèt nada, e úniko logro ku e i su partido tin riba nan nòmber ta kaida di nos ekonomia manera nunka Kòrsou no a konosé promé, lokual ku Frakshon di MFK i su lider Polítiko sr. Gerrit Schotte a bisa basta ratu kaba. Ta straño ku nan no a bisa ku ta pa falta di Schotte ekonomia a bai atras, paso ta esei so falta. No ta Frakshon di MFK ta bisa, ta sifranan ofishal ta demostrando kaida di ekonomia, miéntras resultado den kaya ta indikando ku no ta awor aki sino ya pa hopi tempu kaba pueblo i komersiantenan ta sintiendo esaki.
Ironia di bida ta kon den presupuesto di pais Kòrsou na aña 2013 i 2014 e gobièrnu di Gabinete Asjes a gaña komunidat ku ekonomia lo krese ku 1.5% i 2.1%, pero e loke nos ta eksperenshando ta kaida i mas kaida i nada otro.
Pueblo ta sufriendo bou di e maneho ekonómiko robes ku a wòrdu planeá den salanan di Renaissance 3 di òktober 2012 i awe ke hasi manera no ta esnan gobernando tin e pais kaminda e ta.
Gobièrnu a informá e komunidat ku e anan aki esta 2015 lo bira aña di rekuperashon i ku pueblo lo bai sinti esaki direktamente den su saku i hasta e gobièrnu a pidi e pueblo trahadó pa warda su slipnan di moda ku nan mes por a hasi komparashon pa wak kon dilanti nan a bai.
Loke ku nos ta mira ta ku preisnan astronomikamente haltu tur kaminda riba produktonan di nesesidat, i tambe produktonan den e makutu básiko ku gobièrnu a propaganda ku tantu fervor ku no lo tin impuesto riba nan, negoshinan serando tur kaminda kreando mas desempleo, penshonadonan sklamando ku otro palabra forsa di kompra ta sigui kai, Invershonnan stanka (tur hende wardando mihó tempu pa invertí), tur esaki nan i mas a konsekuensha di e maneho ekonómiko malu i desastroso di Gabinete Asjes i partido PAIS.
Ta esaki ta e danki ku pueblo di Kòrsou a haña di un gobièrnu ku a propaganda ku ta profeshonal nan ta ku tin tur sorto di titulo dilanti meimei i patras di nan nòmber pero e realidat di e trabounan ku nan mester hasi tas sero.
TA FASIL MUSTRA RIBA OTRO MIENTRAS ORA TA BO TURNU BO HASIE PIÓ
Amerigó Thodé
Miembro di Parlamento di Kòrsou
Frakshon di MFK


text:
Motociclista a resulta herida den un accidente na Matadera ora cu un s.u.v. a bira dilanti di dje
Dialuna anochi a drenta informe di un accidente cu hende herida na Matadera, mesora a dirigi tanto polis como ambulans na e sitio. Na yegada di e patruya a bin compronde cu aki ta trata di un accidente unda e chofer di un Toyota Rav bayendo direccion pariba a bay bira na man robez pero no a para pa duna preferencia na e brommer cu tabata bayendo pabao. Debi na e impacto e motociclista a resulta herida. Na yegada di e ambulans e motociclista no kier a ser atendi pa e personal di e ambulans y e ambulans a bay for di e sitio.


text:
Den e articulo aki, DIARIO ta concentra riba e punto di bista di mr. Sulvaran y den un otro articulo, DIARIO ta publica e punto di bista di Fiscal.
A DETENE DOÑO DI BARANAN DI ORO
Ayera mainta Fiscal a informa Hues cu e caso contra R.A.G.Z. ta pro forma pasobra ainda investigacion no ta cla. El a bisa Hues cu recien a detene e doño di e baranan di oro, T.R., kende por cierto ta wordo representa pa mr. Sulvaran tambe.
TUR DOCUMENTO TA CORECTO
Mr. Sulvaran a bisa Hues cu for di 11 Februari 2018, R.A.G.Z. no a mira ningun Polis mas o sea cu no tabatin ningun interogacion mas.
Pa loke ta T.R., cu recien a detene, mr. Sulvaran a bisa Hues cu for di 9 Februari 2018 cu a detene R.A.G.Z., T.R. a ofrece cu e kier bin splica tur cos pero Polis a bisa cu no ta necesario. Awor nan a detene. E compania Oro Azul tin consecion di Gobierno Venezolano pa negosha den oro. Tin decreto ministerial Venezolano cu a autoriza esaki. Mr. Sulvaran a mustra cu a papia cu Douane y el a bisa cu tur e documentonan ta corecto. Fiscal awor ta pinta Venezolano y Arubiano como corupto. A duna tur documento cu tur cos ta legal na Douane y ta 7 aña caba ta haciendo e exportacion di oro pa Hulanda di e forma aki, sin ningun problema.
Na opinion di mr. Sulvaran, e problema ta cu a publica e noticia cu a detene 2 Venezolano cu contrabando di oro. Esaki a haya atencion internacional y awor Fiscal ta pretende cu tin falsificacion di documento y labamento di placa.
DETENCION TA UN ABUSO
Mr. Sulvaran a bisa Hues cu e pregunta den e asunto aki ta, si R.A.G.Z. mester keda deteni. E abogado ta haya cu R.A.G.Z. no mester keda pasobra no tin ningun prueba di delito contra R.A.G.Z. Tin asina hopi documento cu ta mustra cu R.A.G.Z. a actua corecto cu no tin motibo cu e mester keda deteni. E abogado a remarca cu por cierto R.A.G.Z. no ta Venezolano sino Arubiano cu pasaporte Hulandes bibando 27 aña na Aruba cu su famia. El a reclama cu aki Ministerio Publico ta priva un hende di su libertad inhustamente. Mr. Sulvaran a bisa cu el a keda sorprendi cu ningun hende a actua riba e detencion inhusto aki.
Na opinion di mr. Sulvaran, segun ley no ta prohibi transporta, exporta oro. Dia 9 Februari 2018 R.A.G.Z. a yega Aruba cu e cargamento di oro y a informa Douane di esaki. E “broker” a entrega e documentonan pa exportacion di oro.
Mr. Sulvaran a bisa Hues cu e no por compronde con Fiscal ta acusa R.A.G.Z. di a duna documentonan falso siendo cu ta e “broker” a entrega tur e documentonan. R.A.G.Z. a haya documentonan for di Douane pa cu e transporte di oro.
No tin ningun delito di labamento di placa tampoco.
Remarca cu Fiscal ta basa su mes riba informacion di internet cu no ta cuadra cu e realidad. Segun mr. Sulvaran, e experto cu Fiscal a usa ta basa su mes riba sistema Europeo. E experto ta puntra pakico no ta cumpra baranan di oro na Europa. Mr. Sulvaran a bisa Hues cu e doño di e oro ta transporta oro pa Europa, Merca, Dubai. Loke a pasa aki ta un abuso grandi.
NO TIN FALSIFICACION
Despues di 4 luna Fiscal no tin ningun prueba pa demostra su acusacion di labamento di placa di oro. No tin ningun prueba di origen di e oro. Ta e broker a skirbi robez mil kilo. Con un persona lo por transporta asina hopi oro. Un hefe Douanero ta bisa cu riba e documento pa exporta mester pone cu e procedencia di e oro ta Aruba pa sigui bay Hulanda.
Segun Fiscal no. Fiscal ta pretende cu e procedencia mester ta Venezuela y pesey ta considera falsificacion di documento. Mr. Sulvaran a mustra cu 7 aña largo ta haciendo e negoshi aki y awor Fiscal ta bisa cu ta falsificacion. E broker a splica cu ta riba instruccion di Douane a pone cu e procedencia ta Aruba. No tin nada di falsificacion. E broker no a wordo deteni sino R.A.G.Z. Na opinion di mr. Sulvaran, e caso aki ta un berguenza.
Mr. Sulvaran a menciona articulo di ley di EVRM (Derecho Humano) pa mustra cu no tin motibo di peso pa sigui detene R.A.G.Z. No por papia aki cu a sacudi comunidad. E ta haya cu loke ta sacudi comunidad ta loke Fiscal ta haciendo cu su cliente. Fiscal sin motibo ta detene su cliente kende no a haci nada contra ley.


text:
Download the latest version of BETA PUBG MOBILE APK
BETA PUBG MÓVIL APK
Inutil Island, e # 1 zombie gaming collection, comes on the calcula! Piki your heroic band, consolidate your base and face the incoming hordes with your mates!
1. Official PUBG on MOBILE
100 di jugadores parachute onto a distant 8×8 km island for a winner-takes-all showdown.Players should find and track their own weapons, cars and offers and defeat each participant in a graphically and tactically rich battlefield that forces players into a shrinking play area. You can land, plunder and do anything to survive and be the last man!
2. Excessive-quality Graphics and HD Audio
The highly effective Unreal Engine 4 creates stunning, visible expert knowledge with wealthy elements, apropiá wega di e resultadonan i un HD grandi trata di Battle Role. Sinti manera ku’e den e sentro di e aktividat manera juegas ku oudio haltu kalidat, ingaande zonido 3D, i ta un di e shete bakinan di zonido.
tres. Real Arma
Un resiente area di arma di kandela, arma kurpa di kurpa i arma arrojadizas ku ronal di balística i tin biaha e relatonan ta duna nos e opcion di tira, abou òf riba bo apenas. O, i so el a gusta pan? Kumpra e pan.
kuater. Biaha di Tipo di
Hibami un abundantemente yama na autor ademas di ku di vehíkulo, van, bista, i barkos den búskeda di bo enemigunan, karera na e area di wega òf hasi un rápido skapa.
5. E personal di e Anti Amigunan
Sobrebibi den e bataya ku your mates. Invitá i e tripulashon anti your mates, cordia di proyekto di guera pa medio di e het di bos i organisá derecho patras.
6. Bèrdadero Wega Atmósfera
Algemene efektivo at en het mekanismo garantisa un agradabel i bèrdadero rònt pa tur e PUBG MÓVIL di jugadores.
No Implementa Un E deporte. Esaki Ta Battle Role.
* Rekerí un tripa ib conexion.
* Recomenda splicacion pa yega probablemente e mayoria di e di PUBG MÓVIL: Android 5.1.1 òf ekstraordinario i den menos 2 GB DI RAM.Si den kaso di tin un pregunta of problema,
Por Fabor Den Kontakto Ku Nos
E regalo version no’t simbolisa e último haltu kalidat di e deporte gusta laga nos ban wak alimenta e optimización na regalo e kontenido di material i included nobo opina.
Den kaso di probecho di e relacion, please be part of e dialogue di Ffb! PUBG MOBILE Official Ffb Página Ib: http://www.facebook.com/PUBGMOBILE
If in case you have any questions or problema, please contact our customer support at PUBGMOBILE_CS@tencentgames.com
COLLECT, BUILD, FIGHT … AND SURVIVE!
Prepará pa the last word Cambia Moveshon PG prueba for smartphones and tablets – powered by Deep Silver’s best-selling Inutil Island collection, with over 15 miles items bought on PC and console. Ta reuní legendary heroes and ingenious weapons. Buta intelligent traps and stable barricades. Use spectacular combos and distinto den partikular e huelgas. Do no matter you’l ta kapas pa pa mantené the ghastly zombie hordes at bay!
Horrible opina
• Tuma e tin plaser den wega kargá pa praktiká e kurpa di kurpa i señal moveshon!
• Ta reuní hoes icónicos di karu na zambia!
• Buta di het ku intelligent lasonan pa depende di e hardin!
• Deskubrí bai liber impreshonante, echonan di man di e islanan!
BETA PUBG MÓVIL by Tencent Wega di Video
WAK TAMBE
- UK Broer .APK Deskargá
- Google Bai APK Deskargá
- Google App APK Deskargá
- E Musika di YouTube APK Deskargá
- It di kultura Archivo APK Deskargá


text:
Huidige artikelen
donderdag 24 september 2015 - Mester uza e number di referencia corecto si ta paga grondbelasting 2015 via banco
E number di referencia yama 'Gegevens-ID'
ORANJESTAD – Relaciona cu e cobransanan di grondbelasting di aña 2015 cu a sali recientemente, Departamento di Impuesto ta informa lo siguiente.
Ley ta rekeri cu pa dia 30 di september proximo 75% di e suma di cobransa mester ta paga. Tin cliente cu ta haci pago na Departamento di Impuesto mes of via banco. Pa e clientenan cu ta paga via banco, ta sumamente importante pa ora di haci e pago pa nan menciona e number di referencia yama 'Gegevens-ID', cu ta aparece riba e cobransa.
Pa e descripcion ta completo, ta bon pa pone acerca cu ta trata di 'Grondbelasting 2015' y menciona e persoonsnummer cu ta aparece riba e cobransa. Di e forma aki Departamento di Impuesto por procesa e pagonan corectamente.
Areglo di pago
E cliente cu no por paga 75% di e suma di cobransa, por haci un peticion pa areglo di pago. Mester haci e peticion aki mas pronto posibel. Asina e cliente mes por evita cu Departamento di Impuesto ta continua cu e proceso di cobramento cu gradualmente por bira mas severo, locual por nifica tambe gasto extra pa e cliente.
Pa mas informacion tocante e cobransa of areglo di pago, por acudi na seccion Servicio pa cliente na oficina principal na Camacuri of Oficina di Gobierno na San Nicolas.
Gerencia di Departamento di Impuesto
24 di september 2015


text:
Central di Polis ta manda un patruya di Noord pa un adres na Moko pa un homber cu lo a bula for di auto y keda herida. Na nan yegada, nan ta tuma nota di un homber di edad panoord di e cas en cuestion.
E tabata tin un kap ariba su cabes.
Un amigo di e cabayero aki a bisa cu e no a bula for di auto, pero cu e la cay ora el a baha for di auto, ya cu e biento duro a push’e. E tabata ta bou influencia di alcohol.
A pidi presenci di ambulance. C.P. a wordo informa di esaki.
Tiki biento ta benta homber burachi abao
Central di Polis ta manda un patruya di Noord pa un adres na Moko pa un homber cu lo a bula for di auto y keda herida. Na nan yegada, nan ta tuma nota di un homber di edad panoord di e cas en cuestion.


text:
KOMUNIKADO DI KUERPO POLISIAL KÒRSOU
245 / 2018
12 yüni 2018
Detenshon di dos sospechoso relashoná ku kaso di ladronisia ku violensia.
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Kontinuando ku e investigashon relashoná ku un kaso di ladronisia ku violensia riba e organisashon “Ride for the Roses” kometé dia 17 di yanüari 2018, riba Schotegatweg Oost na altura di un banko (komunikado di prensa no. 188/2018), Polis a detené dos sospechoso maskulino.
E promé detenshon a tuma lugá dia 31 di mei i e otro detenshon a tuma lugá dia 1 di yüni 2018. Ta trata di e hòmbernan sospechoso:
G.I.E.S. nasé na Kòrsou di 20 aña di edat i
C.C.D. nasé na Kòrsou di 23 aña di edat.
A presentá e sospechosonan aki dilanti un Fiskal Ouksiliar ku a ordená nan enkarselamentu pendiente di mas investigashon mas investigashon.


text:
ULTIMO ORA.
BONEIRU.
UPDATE KASO DI TIROTEO.
E VÍKTIMA A FAYESÉ.
PROMÉ KASO DI ASESINATO PA AÑA 2018.
Relashoná ku e kaso di tiroteo ku a tuma lugá algu promé ku 8pm na kaya Kitara den Nikiboko, e hòmber ku a risibí herida di bala a bin fayesé na hòspital.
Notisia Live FM for di su fuente nan a haña konfirmashon ku e hòmber na bida yamá Jesus Jouaquin Josephia alias Pado nasé dia 21 di april 1978 di 40 aña di edat a bin fayesé a konsekuensia di e herida nan di bala ku ela risibí.
Informashon ku nos ta disponé di dje ta indiká ku e víktima tabata tin sigur 2 herida di bala na su kurpa.
Un herida na altura di su heup i tambe na altura di su lomba.
E víktima a pèrde basta sanger tambe.
Dòkter nan a hasi tur posibel pa skapa su bida pero nan no a logra den esei.
E investigashon ta den ful swing i tin sierto vershon ta sirkulá kaba den kaya di kiko lo por a pasa.
FORSA NA E FAMIA NAN DEN E MOMENTU NAN DIFÍSIL AKI KU PÈRDIDA DI NAN SER KERÍ.
FUENTE: AIMED AYUBI.
NOTISIA KU BO POR KONFIA.


text:
Usa software antivirus
Riba internèt tin peliger ku un vírùs òf otro tipo di software maligno, konosí komo ‘trojan horse’, por infiltrá bo kòmpiuter. Un vírùs asina por kambia funshonamentu di sierto programa, kita dokumento for di bo kòmpiuter i asta kita tur kos for di bo hard drive. Un ‘trojan horse’ por tin un efekto similar, i tin di nan ku por spionabo i wak tur boton ku bo primi riba bo teklado, i asina haña sa bo kódigonan di akseso i otro informashon sekreto. Ademas, spyware i otro tipo di software maligno por manda bo kòmpiuter hasi sierto kos sin bo sa.
Phishing i Pharming
‘Phishing’ ta un tipo di robo di identidat. Kriminalnan ta usa meil pa gañabo subi riba wèpsait falsu. Únabes bo ta riba e wèpsait, nan ta pidibo divulgá dato konfidensial, finansiero i personal, manera kódigo di akseso (password), number di tarheta di krédito, usuario òf kódigo di e-Pass. E tipo mas konosí di phishing ta un meil den kua ta atvertibo ku si bo no login mésora i hasi algu, lo tin konsekuensia serio.
‘Pharming’ ta paresido na ‘phishing’, ounke e por enserá tambe distribushon di programa maligno. Ora bo klek riba un lenk den un meil froudulento òf bishitá un wepsait infektá, e programa ta drenta bo kòmpiuter. Tin biá solamente a akshon di yega riba e wèpsait ya ta sufisiente pa ta infektá. E ora ei, un ‘trojan horse’ por pèrmití un hacker spioná loke bo hasi, asumí kòntròl di bo kòmpiuter, usa bo kredensialnan pa login riba wèpsait finansiero i hasi transakshon froudulento. Pa evitá un infekshon asina, tene kuidou ki wèpsait bo ta bishitá. I nunka klek riba lenk den un meil, si bo no sa ken a mand’é.
E peligernan akí por resultá den daño na bo kòmpiuter, divulgashon di bo datonan sekreto, transakshon froudulento hasí na bo nòmber, i pone ku bo no por usa online banking mas.
P’esei, nos ta konsehá no klientenan pa sigui e práktikanan akí:
- Instalá un programa antivirus renombrá, manera McAfee VirusScan òf Norton AntiVirus i update e frekuentemente. Mayoria produkto antivirus por skèn kontra spyware tambe te na sierto grado.
- Aseptá òf baha software solamente for di fuente ku bo ta konsiderá konfiabel.
- Nunka aseptá dokumento ni attachment ora bo bai riba wèpsait, newsgroup i chat, a ménos ku bo ta hopi sigur ku nan ta outéntiko.
- Hasi sigur ku bo ta usando un sistema operador (OS) ku lisensia legal.
Protehá bo telefòn i tablet tambe
Si bo tin un telefòn, tablet, e-reader òf kualke otro aparato ku ta konektá ku internèt, pone software riba dje pa proteh’é kontra malware. E software mester por skèn e aparato, identifiká i kita malware, i tambe chèk si un programa ta malware promé ku bo bah’é. Kuidou ku tur app ku bo pone riba bo smartphone. Baha kos solamente na sitionan di bon reputashon. Wak nòmber di esun ku a traha e app, chèk kiko otro usuario a skirbi tokante e app i kuantu strea nan a dun’é. Semper chèk kiko e aplikashon ta pidi pèrmit pa hasi riba bo aparato i wak si e pèrmit ku e ta pidi ta kuadra ku e funshonnan ku e ta ofresé.
Si bo pèrdè bo telefòn òf nan hòrt’é, promé kos ku bo mester hasi ta yama nos Sentro di Kontakto na 466-1111 i raportá esei.
Tene kuidou ku servisionan ‘grátis’ i software pa sùrf internèt mas lihé i skèn vírùs den bo meil.
Nos ta rekomendabo fuertemente pa semper lesa ku kuidou e kondishonnan di kualke servisio grátis òf software ku bo ke baha for di internèt, promé ku bo indiká ku bo ta asept’é. Ta konosí ku tin di nan ku bo ta duna pèrmit pa nan vigilá tur loke bo hasi riba internèt, inkluso ora bo ta hasi transakshon protehá. Si bo bai di akuerdo ku un kondishon asina, bo por ta permitiendo e proveedó kolektá informashon sumamente konfidensial tokante bo usuario, manera kódigo di akseso, number di bo kuenta di banko i tarheta di krédito.


text:
Booshi Wever di UPP:
OTMAR ODUBER USANDO HENDENAN PA PURBA HUSTIFICA E HUUR CORUPTO DI E
EDIFICIO NA POS CHIKITO
Nos a tuma nota di un otro articulo cu a sali den medionan di comunicacion riba e
e mudamento di Serlimar pa Pos Chikito. Den e caso specifico aki parce cu e minister
a sigui e mesun modus operandi cu el a probablemente siña durante su temporada cu
e famia di AVP. Esta manda otro hende pa trata na hustifica e mudamento.
Den e caso aki e no a laga un miembro di partido POR, cu tambe ta directora na Serlimar, hiba palabra, pero a encarga e otro directora cu ta carga e faam Wever y cu ta cay mi na famia. Cuidou cu presion no a ser poni riba dje y/o intimidacion mescos cu a ser haci cu e security cu a haya un “warning” djis pasobra ela permitimi pa subi riba tereno di Serlimar, loke ta mi ta considera un derecho mescos cu cualkier otro ciudadano.
Nos tur sa cu ya pa casi 3 siman tin un discusion publico/politico andando riba henter e asunto di huurmento di un edificio na Pos Chikito y e “fixed-bidding” di e 22 trucknan. En bes di mantene e discusion entre politico, minister Otmar Oduber a haya ta bon pa haci (mal)uzo di un familiar dimi, keriendo cu kizas esey lo bai hacimi papia “een toontje lager”. Wel Otmarcito, Booshi Wever lo bay papia “een toontje hoger” en “uit volle borst”!!
Hopi raro ta cu e no ta manda su colega di partido cu ta e otro director y politico bin papia.
Pero ta haci un otro persona victima di su patronaha politico, djis pa complace cu e persona cu ta “call the shots” den POR! Con por ta posibel cu den un “noodlijdend bedrijf” por tin dos persona cu ta dirigi e empresa y tur dos cu salario di director. Informacion cu a yega cerca UPP ta cu no ta e directornan ta na mando tampoco, pero un otro persona cu ta liga estrechamente cu e minister desde su periodo den AVP. E pregunta ta tambe, unda e sindicatonan ta kedando? Nan ta di acuerdo pa haci nan mes complice di loke ta pasando?
HUURMENTO
Den su declaracion e directora en cuestion a bisa cu mester muda pa e.o.e siguiente motibonan:
*e oficinanan pariba no tin bentana.
* no tin lugar pa tur empleado.
*SVB lo a bisa cu e oficinanan lo ta mucho chikito.
* Serlimar na San Nicolas ta den un area residencial.
Wel e motibonan aki ta simpelmente un hilaridad. Na prome lugar TUR oficina tin un of dos bentana. Te hasta e bañonan tin bentana. Un oficina cu no tin bentana ta esun di IT, y esey ta pa motibo di seguridad. Nos a compronde cu esey ta ser haci normalmente tambe den casi tur
empresa. Pues un motibo cu no tin pia ni cabez (Adhunto potretnan pa mustra cu tin hopi bentana).
Tambe ta wordo bisa cu awor diripente no tin suficiente lugar pa hende sinta. Si esaki ta e
caso lo ta pasobra a nombra hende nobo na Serlimar? A pone hendenan cu a perde trabou y a
haña trabou bek y vooral esnan cu ta den tapara pa wordo nombra? Pa e personal existente TIN suficiente lugar, pues otro “cheap-shot”!
Pa colmo nos a bin comprende for di fuentenan na Serlimar, cu te asina leu nunca SVB a trece dilanti cu e oficinanan lo ta chikito. Sigur nunca tabata tin reclamo di parti di empleadonan.
E otro argumento ta esun cu Serlimar ta den un area residencial. Parce cu na unda ta bay awor no tin hende ta biba? Kiermeen esnan cu ta biba rond di e edificio na Pos Chikito no ta hende? Y den e caso cu na San Nicolas por tin molester esaki no ta wordo kita, pasobra e trucknan ta keda pariba.
LEASEMENTO DI E 22 TRUCKNAN:
Riba esaki e directora ta haci su best pa yuda e minister. Pero cerca mi e flie ey no ta subi. E ta usa como argumento cu e trucknan ey tin mas cu 5 aña ta den operacion y ta tempo pa cambianan. Wel nos a wordo informa cu esaki ta un hilaridad. Pa cuminsa e añanan cu e tipo di vehiculonan aki ta den operacion no ta di e importante ey, ni tampoco determinante. Importante ta e oranan cu nan ta den operacion. Ta p’esey e trucknan aki ta bin cu un sorto di “oloshi” pa wak cuanto ora nan tin operando. E trucknan cu tin awor na Serlimar tin motornan Mercedes Benz y normalmente nan por bai entre 20.000 pa 25.000 ora sin mucho problema.
Despues di esey bo lo por haya cu mester haci algun reparacion cu lo por ta un poco costoso. Nos a wordo notifica cu un bon mantencion, e trucknan aki ta bay facil 100 mil ora. Nos a compronde cu e trucknan di Serlimar tin un par cu 12.000 ora y varios tin 8.000 ora riba nan “oloshi”, pues esaki den mas o menos 6 aña. Esey kiermeen cu e trucknan aki por bay por lo menos 4 aña mas. En todo caso no tin emergencia y pio NO TIN PRIORIDAD pa inverti den 22 truck y vooral no despues cu e pueblo a ser hiba pa altar di sacrificio y pasa pueblo un “crisisheffing” of B-AVP/POR heffing. Pues otro cheap-shot cu no ta convence ningun hende.
Por ta mi no ta compronde pero con e directora por argumenta cu e gastonan lo baha dor di lease 22 truck cu lo bay costa pueblo casi 600 mil pa cada truck.
En todo caso awor mi ta compronde hopi cos…..! Mas claro no canta un gallo.
E huurmento y e leasemento di e 22 trucknan ta simpelmente un derochamento di placa y muestra di con politica di patronahe ta ser ehecuta den optima forma. Ban wak si miembronan di Parlamento tin e curashi pa para e minister Scorpion/Octopus. Pregunta ta si lo logra para e exigencianan di e minister aki, mescos cu ela prohibi pa hiba su “HENDENAN” Ministerio Publico den e caso di Enseñansa pa Empleo?? ARUBA;QUO VADIS??
Booshi Wever
Lider partido UPP
2 juni 2018


text:
Cu golnan di Neymar y Firmino, Brazil a mustra bon cla cu e ta e faborito y ta pasa pa semi- final di mundial Rusia 2018.
E seleccion Brazilero a impone su mes dialuna den e Samara Arena contra di e seleccion di Mexico 2-0.
E prome 45 minuutnan a duna comienso a mustra un Mexico den atake constante y bon para den medio campo. Segun e minuutnan ta core, Brazil a subi e tempo y a genera varios opcion cla cu a obliga e keeper Ochoa na demostra su habilidadnan. Mexico tabata tin problema pa sali di su zona y a wordo obliga di hala patras door di e constante atakenan di e Canarinha.
Den e di dos mita y na poco minuut di cu e wega a cuminsa, e Brazileronan a habri e score cu’n gol di Neymar despues di un centro di William. A pesar di tur intento di e Tri di empata e wega, e selección ‘ ‘verdeamarela’ a demostra su superioridad y a mantene e control di e bala.
E Mexicanonan a resisti na e poder contundente di Brazil na man di e keeper Ochoa, cu na varios ocasion a salba su seleccion y a evita un score mucho mas halto.
Na mas o menos 70′ un hugada un poco confuso unda cu Neymar ta wordo golpia na su pia banda drecha. E partido a wordo para pa un par di minuut door cu supuestamente Layun lo a trapa ariba e pia e nr. 10 di Brazil.
Na di 88′, Firmino, cu a caba di drenta tereno di wega, a sentencia e compromiso via un pase magistral di Neymar cu a concreta cu facilidad di duna Brazil e victoria di 2-0 ariba Mexico.
Brazil ta gana Mexico y ta pasa pa e siguiente ronda
Cu golnan di Neymar y Firmino, Brazil a mustra bon cla cu e ta e faborito y ta pasa pa semi- final di mundial Rusia 2018.